Πού έφταιξε το (όλοι)-ΠΑΣΟΚ-(είμαστε) | Andro\nΑκόμα και σήμερα παραμένει κορυφαίου ενδιαφέροντος η διαφιλονικούμενη αξιολόγηση του πολιτικοκοινωνικού φαινομένου με την γενική επωνυμία ΠΑΣΟΚ. Τελικά τι αποτύπωμα άφησε στη χώρα; Γράφει ο Σακελλάρης Σκουμπουρδής.\nΑρκετοί δυσανασχετούν, επειδή λίγο-πολύ η Κρίση ανεπιστρόφως απέδωσε μια υπεριπτάμενη αντιπασόκ ετυμηγορία, που λέει για-όλα-φταίει-το-ΠΑΣΟΚ. Έχουν δίκιο; (Φωτογραφία: N. Aποστολόπουλος / GR80s)\nΤο περασμένο 48ωρο, ίσως συμβολικά ξεκίνησε μια φάση ισχυρής διεθνούς αστάθειας, λόγω τροχιοδρόμησης Brexit, Ολλανδικής αβεβαιότητας και επιτοκίων Fed (η Die Welt). Ενώ μπήκε επισήμως σε ανθρωπιστική κρίση χτες η Μαδουροτσαβική Βενεζουέλα…\nΖούμε το έσχατο/χείριστο ΠΑΣΟΚ\nΨιλοπράγματα για το-καθ’-ημάς-βαθύ-εθνικό-ισλάμ. Ο τόπος βυθίζεται στην ανίατη σήψη του κομμουνισμού με ξένα λεφτά. Η άρρωστη κοινωνία ράθυμα υποτάσσετται στα εξαιρετικά οργανωμένα υποκείμενα του Τρελοκομείου της Αυτοδικίας, που φροντίζουν «ο εκσομαλισμός μας να γίνει τέλειος». Πείτε στα χτεσινά χαζά σομαλικά γκαζάκια των Ταγμάτων Εφόδου κατά του Άδωνι: και τον μαρτυροποιούν και την περί εκσομαλισμού κριτική μας δικαιώνουν…\nΗ ένταση της κατοχικής καταχνιάς κλιμακώνεται. Ένα-ένα τα σινιάλα κινδύνου για την οικονομία βαράνε και δεν είναι ψευδο-ειδήσεις (συριζιστί: μάδερ-φάκερ-νιουζ). Προχτές αυξήθηκε η τραπεζική εξάρτηση από τον ELA, μειουμένων των καταθέσεων, που δια της υπερφορολόγησης γίνονται «Καρανικόσημα»…\nΕφτά χρόνια αργότερα, ψιλοκαταλαβαίνουμε πλέον πώς μας χρεωκόπησε ΤΟ Σύστημα, ενώ η Κυβέρνηση της Διαφθοράς το παλεύει, αλλά ακόμα δεν έχει ολοκληρώσει το αργό/μακρόσυρτο/βασανιστικό έργο της Τσιπρασιατικής Καταστροφής.\nΑλεξάκη αγαπώ, μα μ’ αρέσει κι η Φωφώ, Πάκη/Κωστάκη συμπαθώ. Άλλως ειπείν, υπάρχουν πολλές εκδοχές ΠΑΣΟΚ, των οποίων ζούμε την έσχατη/χείριστη, που ενσωματώνει κάθε ακόλουθο κουσούρι.\nΤρία μεγάλα αμαρτήματα/ιώσεις μάς κληροδότησε το ΠΑΣΟΚ. Εθνική Μεταξίωση, Κουτσογιώργειο Πρότζεκτ και Πολωτική-Αντιδεξιά-ΑντιΝ/Φ «Δεξιότητα», που τελικά απεργάστηκαν την ψυχορραγούσα σήμερα κοινωνία.Tweet\nΤρεις συνεργές Φαραωνικές πληγές\nΟδεύει προς το τέλος της η εξαιρετική διοργάνωση GR80s (όποιος την έχασε, ακόμα προλαβαίνει), που συντεταγμένα μας θύμισε πάμπολλες πτυχές της φοβερής δεκαετίας της «Αλλαγής» και διήγειρε ποικίλα πολιτικά ανακλαστικά.\nΠαραμένει κορυφαίου ενδιαφέροντος η διαφιλονικούμενη αξιολόγηση του πολιτικοκοινωνικού φαινομένου με την γενική επωνυμία ΠΑΣΟΚ. Τελικά τι αποτύπωμα άφησε; Συν-ή-πλην; Πολλά σχετικά ειπώθηκαν, λέγονται, θα ειπωθούν. Αρκετοί δυσανασχετούν, επειδή λίγο-πολύ η Κρίση ανεπιστρόφως απέδωσε μια υπεριπτάμενη αντιπασόκ ετυμηγορία, που λέει για-όλα-φταίει-το-ΠΑΣΟΚ. Έχουν δίκιο;\nΔεν μας έφταναν τα κοινοτιστικά απομεινάρια ελληνορθόδοξης και κομμουνιστικής ίωσης. Τρία κυρίως μεγάλα (μεταξύ τους συγκοινωνούντα) αμαρτήματα/ιώσεις μάς κληροδότησε και το ΠΑΣΟΚ. Εθνική Μεταξίωση, Κουτσογιώργειο Πρότζεκτ και Πολωτική-Αντιδεξιά-ΑντιΝ/Φ «Δεξιότητα», που τελικά απεργάστηκαν την ψυχορραγούσα σήμερα κοινωνία.\nΣτην αλήθεια ήταν έργο Αντρέα, όχι ΠΑΣΟΚ, μια που και ο Σημίτης ΠΑΣΟΚ ήτανε και άφησε ισχυρό θετικό αποτύπωμα. Δεν γίνεται να υποστηρίζουμε και τους δυο, όμως, νταξ; Ξεκαθαρίσαμε: «Ή Κυρίω ή Μαμωνά, ου δύνασθε Σημίτη δουλεύειν και Ανδρέα». Απλώς, ως σύμβολο της καταστροφής, για λόγους ευκολίας, μένει η λέξη ΠΑΣΟΚ, καθ’ όλη της την ευρύτητα (Γαλάζιο-ΠΑΣΟΚ, Πράσινο-ΠΑΣΟΚ, Ροζ/Κόκκινο-ΠΑΣΟΚ, Μαύρο-των-Άκρων-ΠΑΣΟΚ).\nΕξηγούμαστε, λοιπόν. Όχι λογιστικά (σχετικά μικρό το ποσοτικό/αριθμητικό βάρος των ελλειμμάτων του), αλλά αξιακά έκανε τη δουλειά ο Αντρέας. Απεργάστηκε δομικά την Μετάλλαξη του Τσιφτετέλληνα, τον Εκδημοκρατισμό της Διαφθοράς, την Αντιδεξιά «Δεξιότητα».\nΑυτό το Πολωτικό/Αντι-δεξιό/Αντι-Ν-Φ Σύνδρομο «Π.Α-Δ.Α-Ν-Φ.Σ», που ξεκίνησε επί Αντρέα ως «Αντιδεξιό», αργότερα κλιμακώθηκε στο απαιτητικότερο ως «Αντι-Νεοφιλελεύθερο». (Φωτογραφία από τον χρήστη του Flickr Joanna)\nΤην αρχή είχε κάνει η Χούντα, όπως τραγούδησαν στα «Μικροαστικά» Λουκιανός-Νεγρεπόντης «Κοιτάω την πάρτη μου»… Τη συνέχεια έφερε η ευφάνταστη απασφαλισμένη ανομία του νεοφώτιστου πρασινοφρουρού/εξουσιαστή. The sky is the limit, ήταν το πνεύμα του εκλυόμενου μπαλκάν κομμουνίστ θράσους: απεριόριστο/ανεξέλεγκτο/ατιμώρητο.\nΈτσι φτάσαμε στην εύστοχη πλην περιφρονηθείσα καταγγελία Μητσοτάκη περί «ήσσονος προσπάθειας»: αφήσαμε τις δουλειές, επιδοθήκαμε σε «αγώνες». «Στα γήπεδα η Ελλάδα αναστενάζει» έπαιζε Κυριακές, αλλά από Δευτέρα άρχιζαν άλλοι «αγώνες». Δώσε-και-σώσε, γιούργια-γιούργια-στον-ταβλά-με-τα-κουλούρια: με τύπου «Εγώ-Πολυτεχνείο, Εγώ-Πολυτεχνείο» ανταποδοτική εξαργύρωση. Το μεγαλείο των αραχτών φραπεδιαραίων αγωνιστών του γιγαντούμενου πλέον Πελατειακού Ιδιωτικού Παρακράτους.\nΜαζί με όλα αυτά, σταδιακά εξέλιπε και το περίφημο «ελληνικό φιλότιμο». Μόνο παλιότερα συνέβαινε οδηγός να χτυπάει κάποιον δυστυχή και να σπεύδει, παρατώντας τα πάντα, να σώσει το θύμα του. Ο μεταλλαγμένος νεοφυής «ασυνείδητος οδηγός» Τσιφτετέλληνας-ου-μην-και-Κωλοέλληνας έκτοτε παρασύρει, σκοτώνει και γκαζώνοντας γίνεται λούης: σου λέει, σταματώντας παραδέχομαι ενοχή και μου ανεβαίνουν τα ασφάλιστρα…\nΜένιος φοβερός, με γρήγορη κίνηση-ματ, καταργεί «Γενικό Διευθυντή» (ως τότε Ρουσφετοδερβέναγα του Παλαιοδεξιού Πελατειακού Παρακράτους). Έτσι, απλούστατα, η ισχύς της ρουσφετοεξουσίας κατέβηκε/διαχύθηκε από τον «όγδοο όροφο» παντού χαμηλότερα. Σε παραλάμβανε στο ισόγειο θυρωρός/κλητήρας («Σου-πω-εγώ,-σε-βοηθήσω-εγώ,-δικέ-μου») και σε έστελνε στους ορόφους, να σε περιλάβουνε πινγκ-πονγκ αμέτρητοι πλέον τροχονόμοι/ρουσφετολιγούρια… Τζήνιους;\nΟ ανεπανάληπτος «Εκδημοκρατισμός της Διαφθοράς», λοιπόν! Πολλοί αξιοπρεπείς Πασόκοι κάνουν πως δεν το βλέπουν/θυμούνται. Έτσι, όμως, χαρίζουν χρόνο στον έσχατο κληρονόμο Τσίπρα, να γλιτώνει το «άρον, άρον», καθυστερώντας δυστυχώς και κάθαρση/ανασυγκρότηση…\nΑυτό το απόλυτο Πρότζεκτ, άλλως ειπείν, συνέλαβε/εφάρμοσε την μεγάλη αλήθεια. Όσο περισσότερους διαφθείρεις, τόσο δυσκολότερα χάνεις την εξουσία. Διευρύνοντας το Αεροπλανάκι της Διαφθοράς, καθιστάς συνένοχη την κοινωνική πλειονότητα, εγκλωβίζοντας και την χώρα σε ανεπίστροφο καθοδικό σπιράλ.\nΚαι όπως, τουλάχιστον σήμερα, συνειδητοποιείται ολοφάνερα, μπορεί αυτό να οδηγεί στην εθνική καταστροφή, αλλά το ιδιοτελές αντίδωρο/κίνητρο του λαϊκιστή είναι ακαταμάχητο. Θυσιάζοντας τη χώρα για πάρτη του, δεν χάνει ποτέ την εξουσία, αφού οι εθισμένοι/μιθριδατισμένοι πελάτες, προκρίνουν το μη ξεβόλεμα έναντι του ξεκολλήματος και της εθνικής ανασυγκρότησης…\nΔιαβάστε ακόμα: Ελληνορθόδοξον ισλάμ και «αντιανθρώπινοι» gay\nΑυτό το Πολωτικό/Αντι-δεξιό/Αντι-Ν-Φ Σύνδρομο «Π.Α-Δ.Α-Ν-Φ.Σ», που ξεκίνησε επί Αντρέα ως «Αντιδεξιό», αργότερα κλιμακώθηκε στο απαιτητικότερο ως «Αντι-Νεοφιλελεύθερο». Ιδιαίτερα όταν μπήκε στο κόλπο και ο Κωστάκης ο Ανωφελής. Πρώτο στοιχείο η άχαστη διχαστική πόλωση, μπορεί να διασπά την κοινωνική ενότητα, αλλά διασφαλίζει στους μάγκες την εξουσία…\nΩς «Αντιμνημονιακό», το επέβαλαν εσχάτως Σαμαράς-Τσίπρας. Αλλά αυτό δεν ταξινομείται ισοδύναμα με τα άλλα δύο, γιατί έχει μεν όλα τα χαρακτηριστικά τους πλην ενός. Με την κατάληψη της καρέκλας αχρηστεύεται, αφού η πραγματικότητα επιβάλλει κωλοτούμπα και ταπεινωτική ομολογία «ουδείς αναμάρτητος!» (αξέχαστε Αντωνάκη)…\nΗ απαιτητικότητα που επέβαλε το Αντι-Ν-Φ έναντι του Αντι-Δεξιού, έγκειται στο ότι όταν το Σύστημα Κωστάκης-Τράγκας επιδίωξε να αλώσει την εξουσία, έπρεπε και να σβήσει την κακιά λέξη «Δεξιά». Και την αντικατέστησε με εκείνη που εκμηδένιζε τον Σημίτη, όπως συνάμα βόλευε και το βαθύ ΠΑΣΟΚ:\nΚάτω ο (αποδειχθείς απόλυτη κότα που κάνει το χρυσό αβγό, ως σύνθημα) ανάλγητος Μινώταυρος του Νεοφιλελευθερισμού!… Μια «αντι-νεοφιλελεύθερη» πιπεριά άνοιγε ρουσφετόπορτες. Βόλευε αμφοτερόπλευρα διαφθείροντες/διαφθειρόμενους. Όπως ο νοικοκύρης κλείνοντας ματάκι στον περιπτερά ζητούσε «ασπιρίνες» και ψώνιζε προφυλακτικά…\nΈτσι το-‘πιασαν-το-υπονοούμενο και του ‘βγαλαν τα μάτια, ξαμολυμένοι αγωνιστές Νεοδημοκράτες. Και έφεραν το Αντι-νεοφιλελεύθερο Τέλος (να-τα-λέμε-κι-αυτά), αφού Πάκης-Κωστάκης και το κακό συναπάντημα διόρισαν ό, τι εκινείτο θεμελιώνοντας την χρεωκοπική ανωμαλία.\nΜην ξεχνάμε τον έμπειρο/αείμνηστο Κεφαλογιάννη, που με υπερήφανο θράσος παραδεχόταν ότι κάνοντας ρουσφέτια πρόσφερε εργασία σε φίλους του. Γιατί όχι; Κανείς δεν του αντέτεινε ότι έτσι αναξιοκρατικά φόρτωνε με γομάρια το Δημόσιο εις βάρος της λειτουργικότητάς του, αλλά και των παιδιών τους που θα πλήρωναν αργότερα το λογαριασμό…\nΟ αντιδεξιός/αντινεοφιλελεύθερος διχασμός, κατ’ εξοχήν δείγμα του μηδενιστικού αντιπολιτικού πελατειακού Λαϊκισμού, ξέρει πολύ καλά να αποκρύπτει ότι ουδέν δεξιότερον του αντιδεξιού.Tweet\nΑντι-δεξιά, Αντι-Ν/Φ η γλώσσα ΤΟΥ Συστήματος\nΠοικίλα «Αντινεοφιλελεύθερα» Ρουσφετολόγα ΠΑΣΟΚ, λοιπόν, τότε και τώρα, ξαμολιούνται, μιμούμενα τον ασφαλιστή που τρέχει υγιώς για την μακροημέρευση/ευημερία των πελατών του. Μόνο που κάθε πολιτευτάκιας, τρέχει/γλεντάει για την καρέκλα του, μακροπρόθεσμα εις βάρος πελατών/κοινωνίας…\nΌθεν, μετά την Φώφη, τώρα και κυρ-Θεοχαρόπουλος: «Δεν είμαστε στρατηγικός εταίρος της ΝΔ. Η Δη.Συ. δεν θ’ αποτελέσει όχημα για όσους θέλουν να γίνουν υπουργοί σε μια κυβέρνηση Μητσοτάκη» (μικρές κραυγές ενώπιον του μεγαλείου της κρίσης). Δηλαδή κακώς συμμάχησε ο Βενιζέλος με τον Αντιμνημονιακό/Ζάππειο Σαμαρά, σώζοντας τη χώρα από τον Δραχμολάγνο τότε Τσίπρα. Να τσουλάει η μπάλα στον οχλοτάπητα. ΝΕ-ΤΙ;\nΟ αντιδεξιός/αντινεοφιλελεύθερος διχασμός, κατ’ εξοχήν δείγμα του μηδενιστικού αντιπολιτικού πελατειακού Λαϊκισμού, ξέρει πολύ καλά να αποκρύπτει ότι ουδέν δεξιότερον του αντιδεξιού. Είναι η γλώσσα/ξεκάρφωμα ΤΟΥ Συστήματος, που ποντάρει να επαναλάβει «Καλύτερα παπάκι, παρά τον Μητσοτάκη!», διαχέοντας Αντιμητσοτακικά/«Αντινεοφιλελεύθερα» ανακλαστικά φόβου «απόλυσης» σε Δ.Υ/Συνταξιούχους.\nΞεγελούν οι αριστερόλογες δεξιότητες (ξαναδιαβάστε: Η «Αριστερά» απέθανε! Ζήτω η Αριστερά!). Να-τα-λέμε-κι-αυτά, γιατί, χωρίς πόνο και μετάνοια αυτοκριτική, χωρίς να κάνουμε εμετό τις αιτίες του εθνικού χτικιού, ανασυγκρότηση δεν έχει. Απαιτούνται άμεσα εκλογές, για να δρομολογηθεί ανατροπή ΤΟΥ Συστήματος. Υπάρχει Μεταρρυθμιστικός Ευρωσυναγερμός γρηγορών; Κυριάκος, Σταύρος-και-τρεις, Βενιζέλος(;) θα συνεργαστούν κατά ΤΟΥ Αριστερόλογου Δεξιού Συστήματος;\nΕλλάδα πασοκ Πολιτική


Πρόγραμμα ολιστικής προσέγγισης για το ανοσοποιητικό, getactive.gr\nΠρόγραμμα ολιστικής προσέγγισης για το ανοσοποιητικό\n2min\treading time\nΟ μόνος σίγουρος τρόπος για να αποφύγετε να αρρωστήσετε με κρυολόγημα, γρίπη, COVID ή οτιδήποτε άλλο είναι αποφεύγοντας τις οδούς μετάδοσης. Δυστυχώς, όμως, κανείς δεν μπορεί να ελέγξει τα πάντα για το πώς θα ανταποκριθεί το ανοσοποιητικό σύστημα αν αρρωστήσει ή να το «τονώσει», όπως διαβάζουμε παντού. Σίγουρα, ωστόσο, μπορεί να το υποστηρίξει.\nΤα καλά νέα είναι ότι όταν πρόκειται για το ανοσοποιητικό σας σύστημα, οι μικρές καθημερινές ενέργειες μπορούν να κάνουν μια σημαντική διαφορά, ώστε να είστε όσο το δυνατόν πιο προετοιμασμένοι, για να παραμείνετε καλά. Κρατήστε απόσταση από… φανταχτερούς ισχυρισμούς και συμπληρώματα, μέχρι να δώσετε προτεραιότητα στους μεγάλους πυλώνες και αφού έχετε φτιάξει μια καλή βάση διατροφικά και ως τρόπο ζωής, τότε συμπληρώματα μπορούν να βάλουν ένα λιθαράκι σε αυτό που θέλετε να επιτύχετε.\nΗ Κλινική Διαιτολόγος-Διατροφολόγος, Δέσποινα Μαρσέλου, με εξειδίκευση στα αυτοάνοσα και μετεκπαίδευση στη φυτοφαγία, προτείνει το παρακάτω χειμερινό πρόγραμμα, το οποίο μπορεί να βοηθήσει να υποστηρίξετε το ανοσοποιητικό και τον οργανισμό σας, να αισθάνεστε ευεξία και να μείνετε όσο το δυνατόν πιο καλά «θωρακισμένοι».\nΕξασφαλίστε καλό πλύσιμο χεριών και καρτήστε τις αποστάσεις\nΒελτιώστε τη διατροφή: Επικεντρωθείτε σε ό,τι υγιεινό μπορείτε να προσθέσετε στα γεύματα, όπως φρέσκα προϊόντα, φυτικές ίνες για να κρατάτε σε ισορροπία τα βακτήρια του εντέρου, ποικιλία και χρώμα στο πιάτο, ώστε να επωφελείστε από την ποικιλία βιταμινών και μετάλλων που έχουν να προσφέρουν.\nΑπολαύστε «ευφυές» φαγητό και λογικές μερίδες. Αυτό βοηθά στην πρόληψη της υπερκατανάλωσης τροφής και στον περιορισμό των ανεπιθύμητων συνεπειών της υπερκατανάλωσης τροφής, όπως δυσάρεστη πληρότητα και φούσκωμα. Τακτικές όπως 1 φρούτο πριν από κάθε γεύμα ή προσθήκη σπόρων και φρούτων σε σαλάτες σας (π.χ πράσινα φυλλώδη λαχανικά, καρύδια και ρόδι) είναι βοηθητικά.\nΦροντίστε τον εαυτό σας χρησιμοποιώντας την… κουζίνα σας. Πάρτε ένα βιβλίο μαγειρικής, κάντε μια εποχική μεσογειακή συνταγή και απολαύστε μερικά από τα υπέροχα προϊόντα της εποχής.\nΘυμηθείτε την καθημερινή συμπληρωματική χορήγηση βιταμίνη D. Η συμπληρωματική χρήση κατά της διάρκεια του χειμώνα είναι απαραίτητη με συστάσεις να κυμαίνονται σε 800IU με 1200ΙU. Θυμηθείτε ότι άτομα τα οποία είναι παχύσαρκα, πάσχουν από θυρεοειδίτιδες, λαμβάνουν φαρμακευτική αγωγή ή έχουν διαγνωστεί με αυτοάνοσα δεν μεταβολίζουν επαρκώς την βιταμίνη D και θα χρειαστούν προσαρμοσμένη δόση από τον επαγγελματία υγείας.\nΠερπατήστε καθημερινά ΚΑΙ «σπάστε» τη συνήθεια του καναπέ. Οι πιο τολμηροί εκτεθείτε σε κρύο ντους ή επενδύστε στο χειμερινό κολύμπι, αφού η έκθεση στο κρύο συνδέεται ειδικά με:\n-Καλύτερη ρύθμιση σακχάρου στο αίμα\n-Βελτίωση της διάθεσης αυξάνοντας την έκκριση σε νευροδιαβιβαστές\n-Μείωση της ανεπιθύμητης φλεγμονής (ακόμη και 2 φορές κρύο ντους την εβδομάδα έχει αποδειχθεί ότι ωφελεί τα άτομα με φλεγμονώδεις ασθένειες)\nΜειώστε την κατανάλωση αλκοόλ!\nΝα είστε ευγενικοί στον εαυτό σας. Κάντε κάτι που σας αρέσει κάθε μέρα.\nΝα είστε ευγενικοί με τους άλλους. Βοηθήστε κάποιον που έχει ανάγκη ή καλέστε έναν φίλο που μπορεί να αγωνίζεται.\nΔιατηρήστε μια φυσιολογική ώρα ύπνου και αφύπνισης. Είναι σημαντικό να έχουμε ποιοτικό ύπνο ακολουθώντας τον κιρκαδικό ρυθμό, βοηθώντας έτσι στην παραγωγή σημαντικών νευροδιαβιβαστών που συμβάλλουν σημαντικά σε μεταβολικές και ανοσολογικές διεργασίες. Αποφύγετε τα βαριά γεύματα με υδατάνθρακες 2-3 ώρες πριν τον ύπνο, ελαχιστοποιήστε το χρόνο οθόνης / χρήση ηλεκτρονικών συσκευών τα βράδια και αποφύγετέ τα μετά τις 21:00. Αποφύγετε τα ποτά με καφεΐνη και το αλκοόλ μετά τις 15:00.\nΑποσυνδεθείτε από τα κοινωνικά μέσα και όταν αποφασίσετε επανασύνδεση, κάντε βιντεοκλήση με τα αγαπημένα σας πρόσωπα.\nΠεράστε χρόνο με ένα κατοικίδιο. Τα οφέλη στο ανοσοποιητικό είναι πολλά, ενώ επιτυγχάνετε αύξηση αντισωμάτων.\nΑνοσοποιητικό και συνολική διατροφή\nΕίναι γνωστό ότι τα βακτήρια του εντέρου συμβάλουν στην ανοσορύθμιση με το να παράγουν λιπαρά οξέα βραχείας αλύσου (Short chain Fatty acids) σημαντικά για την καταπολέμηση της φλεγμονής. Έτσι λοιπόν έχοντας μεγαλύτερη παραγωγή λιπαρών οξέων βραχείας αλύσου, έχουμε μεγαλύτερη ανοσοπροστασία έναντι λοιμώξεων. Πώς επιτυγχάνεται αυτό; Ερευνητές που συμμετείχαν στο μεγαλύτερο project παγκοσμίως (American Gut Project) εντόπισαν ότι άτομα που η διατροφή τους είναι κατά βάση φυτοφαγική (30 είδη φυτών την εβδομάδα ή περισσότερο) είχαν μεγαλύτερη ποικιλομορφία στα βακτήρια του εντέρου, μεγαλύτερη παραγωγή λιπαρών οξέων βραχείας αλύσεου και άρα πιο υγιές ανοσοποιητικό. Μην ξεχνάτε, άλλωστε, ότι το έντερο θεωρείται δεύτερος εγκέφαλος. Πιο συγκεκριμένα:\nΒάλτε χρώμα και ποικιλία στο πιάτο σας. Επιλέξτε πράσινα φυλλώδη λαχανικά πλούσια σε βιταμίνη K και φυλλικό οξύ, ψευδοδημητριακά όπως κεχρί, κινόα, φαγόπυρο υψηλά σε πρωτεΐνη, ωμέγα 3 όπως ξηρούς καρπούς με έμφαση σε λιναρόσπορο, σπόρους chia, καρύδια, αμύγδαλα, 3-4 φρούτα καθώς και λαχανικά όπως γλυκοπατάτα για ενίσχυση της βιταμίνης C και ποικιλία σε όσπρια. Αναβαθμίστε σημαντικά την προβιοτική δράση των τροφών σας χρησιμοποιώντας απαστερίωτο μηλόξιδο και τουρσί. Κρατήστε τη ζωική πρωτεΐνη ως συνοδευτικό στο πιάτο σας και όχι ως κυρίως γεύμα. Καταργήστε αλλαντικά και επεξεργασμένα προϊόντα υψηλά σε ζάχαρη, κορεσμένα λιπαρά και συντηρητικά.\nΜαγειρέψετε με κουρκουμά: Η κουρκουμίνη προσφέρει αντιφλεγμονώδεις, αντιοξειδωτικές και αντι-μολυσματικές ιδιότητες στο φαγητό σας. Συνδυάστε με μαύρο πιπέρι (πιπερίνη) για την αύξηση της βιοδιαθεσιμότητας.\nΚαταναλώνετε καθημερινά βιταμίνη P ή αλλιώς φλαβονοειδή: Αυτές οι ευεργετικές φυτικές ενώσεις δεν είναι στην πραγματικότητα βιταμίνες, αλλά χημικές ουσίες που παράγονται από φυτά που είναι γνωστά συλλογικά ως φυτοθρεπτικά συστατικά ή φυτοχημικά. Υποστηρίζουν τη ρύθμιση της εσωτερικής μας άμυνας για να μας βοηθήσουν να καταπολεμήσουμε τις λοιμώξεις και να περιορίσουμε τις παράπλευρες βλάβες στους ευαίσθητους ιστούς μας. Βοηθούν ακόμη και στην εξουδετέρωση του οξειδωτικού στρες που σχετίζεται με την καθημερινή φθορά στο σώμα μας. Δεν υπάρχουν έντονοι ισχυρισμοί για την προστασία από το COVID, αλλά υπάρχουν μελέτες που το εξετάζουν με βάση τα οφέλη που παρατηρούνται σε λοιμώξεις του αναπνευστικού συστήματος και το εύρος των δραστηριοτήτων που έχουν αυτές οι ενώσεις. Οι μετα-αναλύσεις διαπίστωσαν ότι τα φλαβονοειδή μπορούν να μειώσουν σημαντικά τον κίνδυνο από κοινό κρυολόγημα. Τροφές πλούσιες σε βιταμίνη P: μούρα, κρεμμύδια, λάχανο, σταφύλια, ντομάτες, μαύρο τσάι και πράσινο τσάι, κακάο, μήλα. Επίσης σημαντικά είναι και το χαμομήλι, σέλερι και μαϊντανός.\nΕνισχύστε την κουερσετίνη. Έχει αποδειχτεί δραστηριότητα κατά των ιών Zika, Ebola και SARS σε μελέτες σε ζώα, αποτρέποντας την είσοδο του ιού στα κύτταρα και ενισχύοντας την ανοσολογική απόκριση στη λοίμωξη. Μελέτες σε ανθρώπους υποδηλώνουν ότι η συμπληρωματική χορήγηση μπορεί να μειώσει τον κίνδυνο λοιμώξεων του ανώτερου αναπνευστικού συστήματος και οι μελέτες σε ανθρώπους κατά του COVID-19 θα ξεκινήσουν στην Κίνα. Τα τρόφιμα με υψηλή περιεκτικότητα σε κουερσετίνη περιλαμβάνουν τσάι, κρεμμύδια, μήλα, πιπεριές, βατόμουρα και σκούρα πράσινα λαχανικά.\nΠροδημοσιεύτηκε στην εφημερίδα «Τα Νέα της Κυριακής» στο ένθετο Harper’s Bazaar\n2021 Diet Nutrition\nΝέα έρευνα: η vegan διατροφή συνδέεται με λιγότερα φάρμακα\nΣε μια εποχή που η υπερσυνταγογράφηση είναι στα… πάνω\n2021 Food Meals Recipes\nΠώς να χρησιμοποιήσετε το miso\n2021 Diet Food Nutrition\nΦυτοφαγία και χειμώνας: τι πρέπει να ξέρετε\nΤο καλοκαίρι είναι σίγουρα πιο εύκολες οι επιλογές μας\n2021 Diet Food\nΞηροί καρποί και βάρος: τι ισχύει τελικά;\nΑντίδια σωτέ με κάππαρη και σταφίδες\nΟξειδωτικό στρες και διατροφή


Τέσσερις νέες Στρατηγικές Επενδύσεις ενέκρινε η Διυπουργική Επιτροπή Στρατηγικών Επενδύσεων - Supply Chain\nΗ Διυπουργική Επιτροπή Στρατηγικών Επενδύσεων ενέκρινε στις 29 Δεκεμβρίου 2021 τέσσερα νέα επενδυτικά σχέδια συνολικού προϋπολογισμού 436 εκατομμυρίων ευρώ. Οι στρατηγικές αυτές επενδύσεις αναμένεται να δημιουργήσουν 550 νέες θέσεις εργασίας.\n1.«GLOBAL BUSINESS SERVICES (GBS) HUB in THESSALONIKI» της PFIZER HELLAS SA.\nΗ επενδυτική πρόταση αφορά τη δημιουργία ενός διεθνούς κέντρου επιχειρησιακών λειτουργιών και υπηρεσιών (Global Business Services Hub) στον Δήμο Πυλαίας-Χορτιάτη της Π.Ε. Θεσσαλονίκης με κυριότερες δραστηριότητες την παροχή υπηρεσιών σχετικά με τη διαχείριση ανθρώπινου δυναμικού, τις χρηματοοικονομικές υπηρεσίες της εταιρείας και τη διαχείριση έργων και προμηθειών. Η Pfizer Hellas S.A. αποτελεί θυγατρική της Pfizer Inc., της δεύτερης μεγαλύτερης φαρμακοβιομηχανίας και πέμπτης σε R&D δαπάνες παγκοσμίως. Το συνολικό κόστος της επένδυσης ανέρχεται σε 125 εκατ. ευρώ, η κατασκευή προβλέπεται να ολοκληρωθεί σε 3 έτη και αναμένεται να δημιουργήσει 280 νέες θέσεις εργασίας.\n2.«Ολοκληρωμένη Εγκατάσταση Διαχείρισης Βιομηχανικών Αποβλήτων» της ΕΛΒΙΟΚ M.A.E.\nH επενδυτική πρόταση αφορά τον σχεδιασμό και την ανάπτυξη Ολοκληρωμένης Εγκατάστασης Διαχείρισης Βιομηχανικών Αποβλήτων, η οποία αποτελείται από Χώρο Υγειονομικής Ταφής Βιομηχανικών Αποβλήτων καθώς και από επιπλέον εξειδικευμένα έργα υποδομής. Οι εγκαταστάσεις θα κατασκευαστούν σε χώρο συνολικής έκτασης 148.000 τ.μ. σε αγροτεμάχια του Δήμου Τανάγρας. Το συνολικό κόστος της επένδυσης ανέρχεται σε 32 εκ. ευρώ και αναμένεται να δημιουργήσει 50 νέες θέσεις εργασίας κατά τη λειτουργία.\nΗ επενδυτική πρόταση αφορά την κατασκευή, εγκατάσταση και λειτουργία ενός Φωτοβολταϊκού Σταθμού συνολικής ισχύος 250,00443 MWp με τις προβλεπόμενες θέσεις εγκατάστασης να βρίσκονται στη θέση «Καλλιθέα», της Π.Ε. Λάρισας, της Περιφέρειας Θεσσαλίας. Ο ηλιακός σταθμός θα παράγει συνολικά 426,758GWh ενέργειας κατ’ έτος και θα συμβάλλει μακροπρόθεσμα στην αύξηση του μεριδίου παραγωγής ηλεκτρικής ενέργειας από Ανανεώσιμες Πηγές Ενέργειας. Το συνολικό κόστος της επένδυσης ανέρχεται σε 160 εκατ. ευρώ και αναμένεται να δημιουργήσει 30 νέες θέσεις εργασίας πλήρους και μερικής απασχόλησης.\nΗ επενδυτική πρόταση αφορά τη δημιουργία ενός πρότυπου τουριστικού υποδοχέα που θα περιλαμβάνει ξενοδοχειακό συγκρότημα 164 δωματίων, spa, συνεδριακό χώρο, εστιατόρια, μπαρ, προπονητικό κέντρο, μαρίνα 40 θέσεων και δύο ζώνες παραθεριστικών κατοικιών με συνολικά 229 κατοικίες στην περιοχή της Ερμιόνης, στην Αργολίδα. Το συγκρότημα θα αναπτυχθεί σε παραθαλάσσια έκταση 305 στρεμμάτων στην περιοχή Πλέπι Κοινότητας Θερμησίας του Δήμου Ερμιονίδας. Το συνολικό κόστος της επένδυσης ανέρχεται σε 119 εκατ. ευρώ και αναμένεται να δημιουργήσει 191 εποχικές θέσεις εργασίας μόνιμου χαρακτήρα.\nΟ Υπουργός Ανάπτυξης και Επενδύσεων, κ. Άδωνις Γεωργιάδης, έκανε την ακόλουθη δήλωση: «Τα νέα επενδυτικά σχέδια που εγκρίναμε σήμερα στη Διυπουργική Επιτροπή Στρατηγικών Επενδύσεων αποδεικνύουν τη δυναμική της ελληνικής οικονομίας και την εμπιστοσύνη που δείχνουν στις προοπτικές της δυναμικές εταιρείες από την Ελλάδα και το εξωτερικό. Μεταξύ αυτών συγκαταλέγεται βεβαίως και η Pfizer, ένας παγκόσμιος κολοσσός, ο οποίος με το δεύτερο hub που εγκαθιστά στην περιοχή της Θεσσαλονίκης την καθιστά διεθνές κέντρο υψηλής τεχνολογίας και παροχής προηγμένων υπηρεσιών. Είναι εξαιρετικά σημαντικό ότι οι νέες επενδύσεις αφορούν τόσο σε παραδοσιακά ισχυρούς τομείς της οικονομίας, όπως ο τουρισμός, αλλά και σε νέους, δυναμικά ανερχόμενους, όπως η «νέα οικονομία της γνώσης», η παραγωγή ενέργειας από ΑΠΕ και η προστασία του περιβάλλοντος. Μ’ αυτές τις θετικές ειδήσεις το 2021 παραδίδει τη σκυτάλη στο 2022, χρονιά που θέτουμε στόχο να καταρρίψει η Ελλάδα το ιστορικό ρεκόρ στις επενδύσεις προωθώντας την ψηφιακή και πράσινη μετάβαση καθώς και την εξωστρέφεια της ελληνικής οικονομίας».\nΟ Αναπληρωτής Υπουργός Ανάπτυξης και Επενδύσεων, κ. Νίκος Παπαθανάσης, δήλωσε: «Οι εγκρίσεις των συγκεκριμένων επενδυτικών σχεδίων είναι ακόμα μια σημαντική ένδειξη ότι η χώρα μας έχει μπει πλέον σε τροχιά ισχυρής και βιώσιμη ανάπτυξης. Η Ελλάδα έχει αποκαταστήσει την αξιοπιστία της στη διεθνή αγορά και αποτελεί έναν από τους ελκυστικότερους επενδυτικούς προορισμούς. Αυτό καταδεικνύεται και από την εμπιστοσύνη που δείχνουν στο σημερινό επενδυτικό περιβάλλον της χώρας εταιρείες παγκόσμιας εμβέλειας. Με το νέο νόμο για τις Στρατηγικές επενδύσεις που ψηφίσαμε πρόσφατα, επιταχύνουμε τις διαδικασίες και δίνουμε περαιτέρω ώθηση στην προσέλκυση ακόμα περισσότερων στρατηγικών επενδύσεων για τη δημιουργία εκατοντάδων νέων και ποιοτικών θέσεων εργασίας».\nΥπογραφή Σύμβασης για την οδική σύνδεση της Εγνατίας Οδού με τον λιμένα Αλεξανδρούπολης


Έμεινες από μπαταρία Μην ανησυχείς!\nΔιαβάστηκε από 3691 αναγνώστες\nΞέχασες κάτι αναμμένο; Υπάρχει βλάβη στο ηλεκτρικό κύκλωμα; Ολοκληρώθηκε ο κύκλος της μπαταρίας; Τότε δεν θα πάρει μπροστά το αυτοκίνητο λόγω μπαταρίας. Δες τώρα τις επιλογές που έχεις για να αποφύγεις άσχημες καταστάσεις.\nΗ μπαταρία αποφοτίζεται από κάτι αναμμένο που ξεχάστηκε, από βλάβη στο ηλεκτρικό κύκλωμα ή από την... περασμένη ηλικία της!\nΗ μπαταρία είναι συνήθως ο τελικός αποδέκτης βλαβών στο ηλεκτρικό κύκλωμα του αυτοκινήτου ή κακής χρήσης με ευθύνη του οδηγού. Φυσικά η μπαταρία μπορεί να έχει κατασκευαστικό ελάττωμα, αλλά αυτό φαίνεται αμέσως χωρίς να περάσει μεγάλο χρονικό διάστημα από την τοποθέτησή της στο αυτοκίνητο. Μέσα σε μια εβδομάδα δηλαδή, τυχόν κατασκευαστικό λάθος μιας ελαττωματικής μπαταρίας θα μας δείξει ότι κάτι δεν πάει καλά. Η μπαταρία σπανίως παθαίνει ζημιά από μόνη της. Ο βασικός λόγος που αδυνατεί να εκκινήσει το αυτοκίνητο, είναι η αποφόρτιση.\nΑλλά για να αποφορτιστεί, έχει συμβεί κάτι από τα παρακάτω :\nΟ οδηγός έχει ξεχάσει κάποιον καταναλωτή σε λειτουργία π.χ ξεχασμένα φώτα, alarm, ραδιόφωνο, πλαφονιέρα κλπ.\nΤο ηλεκτρικό κύκλωμα του αυτοκινήτου έχει βλάβη (διαρροές, βραχυκυκλώματα κ.λ.π)\nΗ μπαταρία έχει ολοκληρώσει τον κύκλο ζωής της. Αυτό συμβαίνει μετά από 3 - 4 χρόνια αναλόγως της ποιότητάς της, και χρειάζεται αντικατάσταση.\nΗλεκτρονικές-ακουστικές ενδείξεις και θόρυβοι δείχνουν το τέλος της μπαταρίας\nΑν γυρίζετε το κλειδί της μίζας και οι ενδείξεις στο ταμπλό τρεμοπαίζουν, αυτό είναι δείγμα χαμηλής τάσης.\nΑν τις τελευταίες μέρες πριν «μείνει» το αυτοκίνητο, παρατηρήσατε ενδείξεις αερόσακου, antispin, ή οτιδήποτε άλλο να ανάβει στο ταμπλό, μπορεί να είναι ένδειξη χαμηλής τάσης.\nΑν γυρίζοντας το κλειδί, ακούγεται ένας χαρακτηριστικός θόρυβος χωρίς να γυρίζει η μίζα, τότε η μπαταρία έχει πρόβλημα και δεν έχει δύναμη να εκκινήσει τον κινητήρα.\nΑν γυρίζοντας το κλειδί, ο εκκινητής στρέφει τον κινητήρα, αλλά όχι ζωηρά και έντονα, τότε η μπαταρία έχει πρόβλημα και δεν έχει δύναμη να εκκινήσει τον κινητήρα.\nΣε περίπτωση που ανάβει το λαμπάκι της μπαταρίας μπορεί να συμβαίνουν δύο πράγματα. Το πρώτο είναι να έχει «πεθάνει» η μπαταρία και να μην αποδέχεται φόρτιση. Το δεύτερο, να έχει πρόβλημα το σύστημα φόρτισης και να μη μπορεί να φορτίσει την μπαταρία, αλλά και να δώσει ρεύμα στο ηλεκτρικό σύστημα. Στην πρώτη περίπτωση αλλάζουμε μπαταρία. Στην δεύτερη επισκεπτόμαστε τον ηλεκτρολόγο για έλεγχο.\nPower banks και καλώδια είναι η λύση αν μείνεις!\nΕδώ και χρόνια κυκλοφορούν στην αγορά ειδικοί φορητοί φορτιστές, που έχουν πολλές φορές και άλλες λειτουργίες, για να τους χρησιμοποιήσετε σε περίπτωση που μείνετε από μπαταρία. Πλέον μπορείτε να βρείτε μπαταρίες για την άτυχη στιγμή που θα χρειαστεί να ξεκινήσετε το αυτοκίνητό σας και αυτό να μην παίρνει μπρος. Είναι μικρές σε μέγεθος, μπορούν από αποθηκευτούν εύκολα και χρησιμοποιούνται και σαν power banks για άλλες συσκευές όπως κινητά τηλέφωνα.\nΧρησιμοποιείστε τα καλώδια και την μπαταρία ενός άλλου αυτοκινήτου για να μπει σε λειτουργία. Αν δεν έχετε καλώδια φόρτισης, καλό θα είναι να προμηθευτείτε ένα ζευγάρι. Το αυτοκίνητο από το οποίο θα χρησιμοποιήσετε την μπαταρία πρέπει να είναι τοποθετημένο πολύ κοντά στο δικό σας χωρίς όμως τα δυο αυτοκίνητα ν¶ ακουμπάνε. Συνδέστε τα κόκκινα καλώδια στους θετικούς πόλους και το ένα μαύρο στον αρνητικό πόλο του φορτισμένου αυτοκινήτου ενώ την άλλη άκρη τοποθετήστε την σε κάποια προεξοχή του κινητήρα. Κλείστε όλες τις λειτουργίες που μπορεί να καταναλώνουν ενέργεια, όπως το κλιματιστικό και βάλτε το λεβιέ των ταχυτήτων στο «νεκρό». Πρώτα «βάζετε μπροστά» το αυτοκίνητο που έχει ήδη μπαταρία και μετά αυτό που θα φορτιστεί. Μετά την επιτυχή φόρτιση αφαιρούμε τα καλώδια από τους πόλους, ξεκινώντας από το μαύρο. Το αυτοκίνητο πρέπει να μείνει σε λειτουργία για αρκετή ώρα ώστε να επαναφορτιστεί επαρκώς η μπαταρία.\nΑν δεν βρεθεί καμία λύση με κάτι από τα παραπάνω, ακολουθήστε το δρόμο της οδικής βοήθειας. Ο μηχανικός που θα έρθει, θα βάλει μπροστά το αυτοκίνητό σας και σε περίπτωση που το πρόβλημα βρίσκεται αλλού, θα μπορέσει να το εντοπίσει.\nΣτο visualstore.gr θα βρείτε όλα τα απαραίτητα αξεσουάρ για να τοποθετήσετε στο αυτοκίνητο σας το ηχοσύστημα που επιθυμείτε. Παράλληλα διαθέτει συναγερμούς, μπαταρίες, μονωτικά κ.α., όλα εξαιρετικής ποιότητας και στις καλύτερες τιμές. 2106749586\tΠερισσότερα\nΜπαταρίες για αυτοκίνητα και όχι μόνο\nΜπαταριές παντός τύπου αυτοκίνητων , μοτοσυκλετών, φορτηγών , σκαφών κλπ. Φορτιστές – εκκινητές , Λάμπες, Λιπαντικά αυτοκινήτων & μοτοσυκλετών, κλπ. Ανταγωνιστικές τιμές, ταχύτητα εξυπηρέτηση.\nΦόρτιση μπαταρίας από ώρες σε λεπτά!\nΜπαταρίες αξιιόπιστες & σε καλές τιμές\nΑνταλλακτικά για όλους τους τύπους\nΑνταλλακτικά κορυφαίας ποιότητας!\nΥψηλής ποιότητας μπαταρίες!\nΗ «σωτήρια» εκκίνηση με καλώδια!


Μια νέα ματιά στην Art Deco - CozyVibe\nHome / Cozyhome / Architecture / Μια νέα ματιά στην Art Deco\nΤο αρχιτεκτονικό γραφείο TAKA+PARTNERS δίνει νέα ζωή σε ένα Art Deco διαμέρισμα στο ιστορικό κέντρο της Θεσσαλονίκης.\nΣτο ιστορικό κέντρο της Θεσσαλονίκης, σε ένα διατηρητέο κτίριο που θυμίζει κάτι από την παλιά αίγλη της πόλης, βρίσκεται ένα διαμέρισμα 90 τ.μ. Η ανακατασκευή του αποτέλεσε μια υπέροχη αφορμή, για να διερευνήσει το αρχιτεκτονικό γραφείο TAKA+PARTNERS μια από τις πιο ενδιαφέρουσες σχεδιαστικά εποχές, αυτή της Art Deco.\n©Kim Powell Photography\nΗ ανακατασκευή του διαμερίσματος βασίστηκε στις ανάγκες διαμονής μιας τετραμελούς οικογένειας. Το εσωτερικό, που περιλαμβάνει χωλ εισόδου, σαλόνι, τραπεζαρία, κουζίνα, master bedroom, guestroom και μπάνιο, δέχθηκε το μαγικό άγγιγμα της Ασπασίας Τάκα και της ομάδας της.\nΚύρια αφετηρία του σχεδιασμού αποτέλεσε η διατήρηση και ανάδειξη των ιδιαίτερων αρχιτεκτονικών χαρακτηριστικών του εσωτερικού χώρου. Το μεγάλο εσωτερικό ύψος, η ιδιαίτερη τυπολογία του διαμερίσματος, τα ξύλινα εσωτερικά κουφώματα και ο υπάρχων γύψινος διάκοσμος αναδύουν την Art Deco αισθητική σε όλο της το μεγαλείο. Η αρχιτεκτονική ταυτότητα του χώρου ενισχύθηκε με την προσθήκη γύψινων περιμετρικών ταμπλάδων στις τοιχοποιίες, που αποδίδουν εσωτερικό ρυθμό και κλίμακα στους αυτόνομους χώρους.\nΟ νέος διάκοσμος, σε συνδυασμό με τα υπάρχοντα Art Deco στοιχεία και τις λευκές αποχρώσεις, δημιουργεί ένα ενιαίο γλυπτικό σύνολο, που αναδεικνύεται με την πρόσπτωση του φωτός. Οι τμηματικές ξύλινες επενδύσεις και η επιλογή διαφορετικών χρωμάτων και υφών στις επιφάνειες των επίπλων και στα υφάσματα, εμπλουτίζουν τη χωρική σύνθεση.\nΤα εναλλακτικά σενάρια φωτισμού, μέσω διαφορετικών φωτιστικών σωμάτων, διαμορφώνουν έναν ζωντανό εσωτερικό χώρο με μεταβαλλόμενη ατμόσφαιρα.\nΑρχιτεκτονικός σχεδιασμός & αρχιτεκτονική μελέτη εσωτερικού χώρου: TAKA+PARTNERS\nΧάλκης, Πυλαία Θεσσαλονίκης, T. 231 042 2140\nΕπικεφαλής αρχιτέκτων: Ασπασία Τάκα\nΟμάδα μελέτης: Νατάσα Καντιδάκη, Άννα Καρατζοβάλη, Μαρία Σολιδάκη\nΦωτογραφίες: Kim Powell Photography\nΕργολάβος: Επτά Κατασκευαστική Εταιρεία\nΕπιπλώσεις – Ξύλινες επενδύσεις – Καθρέπτες – Κατασκευή κουζίνας: Έπιπλα Γιαννάκης\nΚινητά έπιπλα: Papadatos\nΣτρώματα: Candia Strom\nΥφάσματα επιπλώσεων: Kallergis Interiors\nΦωτιστικά: Boss Foss\nΠλακίδια – Είδη υγιεινής – Μπαταρίες: Kiskinidis Living Made Easy\nΣκαμπό νησίδας κουζίνας: Tsiklioti\nΝιπτήρας και μπαταρία κουζίνας: Franke\nΧαλιά: Royal Carpet Galleries\nΕσωτερικοί χρωματισμοί: Benjamin Moore\nΘερμαντικά σώματα: Optimum Form\nΕγκατάσταση συναγερμού: Techon Συναγερμοί


Θανάσης Πασσάς: Το φτύσιμο, η φιλία με την Μαριπόζα και ο σεξισμός | MEGA TV\n<iframe src="https://www.megatv.com/embed/?p=2020243187" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n21.01.2021 | 10:45 Eνσωμάτωση\n«Δεν είναι ποτέ το ύφος μου να κάθομαι απέναντι από την κάμερα και να αναλύω τα θέματα της επικαιρότητας. Θα ξανά αρχίσω τα γκάλοπ» είπε αναφορικά με τα επαγγελματικά του.\nΘυμήθηκε μάλιστα, την πιο αμήχανη στιγμή που είχε σε γκάλοπ. «Κάποιος με πέρασε για δημοσιογράφο και με έφτυσε» σημείωσε.\nΣχετικά με την Έλενα Μαριπόζα, με την οποία είναι φίλοι, έκανε λόγο ότι «είναι ο εαυτός της στο Survivor. Έχει παρασυρθεί λίγο από το παιχνίδι. Είναι πιο χαμηλών τόνων στη ζωή της».\nΜάλιστα, τοποθετήθηκε και για τις επικρίσεις που δέχεται η Μαριπόζα, κατά κόσμο Έλενα Κρεμλίδου, για το γεγονός ότι δηλώνει ως επάγγελμα την ενασχόλησή της με το Instagram.\n«Εφόσον υπάρχει στην εφορία κωδικός ‘’παραγωγός εικόνας’’ δεν μας ενδιαφέρει τι δηλώνει ο καθένας. Οι κοινωνίες πάντα είναι εμμονικές. Κανείς δεν κοιτάει την καμπούρα του σε αυτό τον κόσμο» τόνισε.\nΤέλος, σχετικά με σεξιστικά σχόλια έναντι γυναικών που έχουν ακουστεί σε διάφορα ριάλιστι, περιλαμβανομένου και του παιχνιδιού επιβίωσης είπε: «Ζούμε στον 21ο αιώνα. Μεγαλώνουν πολύ λάθος οι άντρες παγκοσμίως και ειδικά σε αυτή την χώρα».


Ένα βήμα πριν το ευρωψηφοδέλτιο του ΣΥΡΙΖΑ ο Αλέξης Γεωργούλης | SDNA\nO γνωστός ηθοποιός φέρεται να είναι ένα από τα «βαριά» ονόματα που θα συμπληρώσουν το ευρωψηφοδέλτιο του ΣΥΡΙΖΑ.\nΈνα βήμα πριν την ένταξή του στο ευρωψηφοδέλτιο του ΣΥΡΙΖΑ φέρεται να βρίσκεται ο γνωστός ηθοποιός Αλέξης Γεωργούλης, καθώς σύμφωνα με πληροφορίες εξετάζει θετικά την σχετική πρόταση που του έγινε από την Κουμουνδούρου.\nΗ υποψηφιότητα του 44χρονου ηθοποιού αναμένεται να οριστικοποιηθεί στην προγραμματισμένη για σήμερα συνεδρίαση της Κεντρικής Επιτροπής του ΣΥΡΙΖΑ. Η συνεδρίαση, όπως αποκάλυψε το Newpost, έχει προγραμματιστεί για τις 4:00 στα γραφείο του ΣΥΡΙΖΑ στην οδό Λεωνίδου και έχει κρατηθεί μακριά από τα φώτα της δημοσιότητας.\nΣε ερώτηση του Newpost γιατί δεν δημοσιοποιήθηκε η συνεδρίαση και αν υπάρχει ενδεχόμενο εμπλοκής με τις υποψηφιότητες, κομματική πηγή απάντησε ότι «παγίως τα τελευταία χρόνια η Κεντρική Πολιτική Επιτροπής για τις υποψηφιότητες κάθε εκλογής είναι κλειστή».\nΣτο ίδιο μήκος κύματος, μέλος της ΚΕ που πρόσκειται στους προεδρικούς, χαρακτήρισε τη συνεδρίαση τυπική διαδικασία που προβλέπεται από το καταστατικό του κόμματος.\nΣε κάθε περίπτωση, μετά την αστοχία με την υποψηφιότητα της Μυρσίνης Ζορμπά - που τελικά αποσύρθηκε - και τις αντιδράσεις από την υποψηφιότητα του Πέτρου Κόκκαλη, στον ΣΥΡΙΖΑ θέλουν να είναι ιδιαιτέρως προσεκτικοί προκειμένου να επουλώσουν και τα όποια τραύματα.\nΣύμφωνα με τις ίδιες πηγές, πίεση ασκείται και σε κορυφαία στελέχη της κυβέρνησης προκειμένου να μπουν στην μάχη για την Ευρωβουλή, αυξάνοντας έτσι και το πολιτικό βάρος του ψηφοδελτίου.


Μια περιβόητη για τα ερωτικά της σκάνδαλα ηθοποιός, η Ρόζα Δελλή, βρίσκεται μαχαιρωμένη στο καμαρίνι της. Την υπόθεση αναλαμβάνει ο επιθεωρητής Μπέκας (Τίτος Βανδής) που καλείται να δώσει τις εξής απαντήσεις: ποιος σκότωσε και πώς έγινε ο φόνος, αφού η πόρτα βρέθηκε κλειδωμένη από μέσα; Ένας μαγικός κόσμος όλος μυστήριο και σαγήνη αναδύεται μέσα από τις σκιές αυτού του αρχετυπικού φιλμ νουάρ –από τα καλύτερα δείγματα του είδους στην Ελλάδα–, το οποίο το 2001 προβλήθηκε στο επίσημο πρόγραμμα του Φεστιβάλ των Καννών.\nΣενάριο: Γιάννης Μαρής, βασισμένο στο μυθιστόρημα Έγκλημα στα παρασκήνια\nΉχος: Γιάννης Σμυρναίος\nΗθοποιοί: Αλέκος Αλεξανδράκης, Μάρω Κοντού, Χρήστος Τσαγανέας, Τίτος Βανδής, Αλίκη Γεωργούλη, Ζωρζ Σαρρή\nΠαραγωγή: Τέχνη Α.Ε., Δαμασκηνός - Μιχαηλίδης\nΠαραγωγός/Παραγωγοί: Μανώλης Νικολούδης\nΣκηνικά: Μαριλένα Αραβαντινού\nΕπικοινωνία: Καραγιάννης Καρατζόπουλος, karkarae@otenet.gr\nΒραβεία/Διακρίσεις: Βραβείο Καλύτερης Φωτογραφίας, Β’ Γυναικείου Ρόλου – Φεστιβάλ Θεσσαλονίκης 1960\nΟ Ντίνος Κατσουρίδης ήταν Κύπριος μοντέρ, διευθυντής φωτογραφίας και από το 1960 σκηνοθέτης. Σπούδασε στην ΑΣΟΕΕ, πήρε το πτυχίο του το 1947 και έδωσε κατατακτήριες στη Νομική, από την οποία δεν αποφοίτησε, λόγω «κοινωνικών φρονημάτων». Αποφοίτησε το 1951 από τη Σχολή Σταυράκου, κάνοντας ταυτόχρονα και τον καθηγητή φωτογραφίας. Υπήρξε βασικός συνεργάτης της Φίνος Φιλμ για 8 χρόνια. Σκηνοθέτησε το Θανάση Βέγγο σε εννέα συνεχόμενες ταινίες από το 1970 έως το 1982. Σημαντικότερες ήταν το Τι έκανες στον πόλεμο, Θανάση; που απέσπασε τρία βραβεία στο φεστιβάλ Θεσσαλονίκης Α΄ ανδρικού ρόλου, σεναρίου και καλλιτεχνικής ταινίας και το Θανάση, πάρε το όπλο σου, που απέσπασε δύο βραβεία στο ίδιο φεστιβάλ (α΄ ανδρικού ρόλου και τιμητική διάκριση για τα σκηνικά στον Τάσο Ζωγράφο). Μία από τις σημαντικότερες συνεισφορές του στον ελληνικό κινηματογράφο ήταν η ταινία του Της Κακομοίρας (1963), όπου πήρε ζωή ο θρυλικός χαρακτήρας του Ζήκου με τον Κώστα Χατζηχρήστο. Το 2000 στο 41ο Φεστιβάλ Κινηματογράφου Θεσσαλονίκης τιμήθηκε για το σύνολο της προσφοράς του στον κινηματογράφο με τον Χρυσό Αλέξανδρο. Πέθανε το 2011 χάνοντας τη μάχη με τον καρκίνο.\n1971 Τί έκανες στον πόλεμο Θανάση;\n1972 Θανάση πάρε τ’ όπλο σου\n1980 Βέγγος, ο τρελός καμικάζι


Παρεμβάσεις στο δημόσιο: ΕΛΜΕ Α. Λιοσίων-Ζεφυρίου-Φυλής: ΟΛΟΙ – ΟΛΕΣ αύριο, Τρ. 9/6, στην 24ωρη πανελλαδική απεργία | Τρ. 9/6, 1μμ - Τετ. 10/6, 7μμ συμμετέχουμε στα συλλαλητήρια\nΕΛΜΕ Α. Λιοσίων-Ζεφυρίου-Φυλής: ΟΛΟΙ – ΟΛΕΣ αύριο, Τρ. 9/6, στην 24ωρη πανελλαδική απεργία | Τρ. 9/6, 1μμ - Τετ. 10/6, 7μμ συμμετέχουμε στα συλλαλητήρια\nΟΛΟΙ – ΟΛΕΣ αύριο, Τρίτη 9/6, στην 24ωρη πανελλαδική απεργία\nΤρίτη 9/6 στη 1μμ και Τετάρτη 10/6 στις 7μμ\nΣυμμετέχουμε στα συλλαλητήρια στα Προπύλαια\nκαι τις πορείες στη Βουλή\nΟΧΙ ΣΤΟ ΑΝΤΙΕΚΠΑΙΔΕΥΤΙΚΟ Ν/Σ, ΤΗΝ ΝΤΡΟΠΟΛΟΓΙΑ - ΥΑ ΓΙΑ ΤΙΣ\nΚΑΜΕΡΕΣ ΚΑΙ ΣΤΑ ΑΛΛΑ ΑΝΤΙΕΚΠΑΙΔΕΥΤΙΚΑ ΚΑΙ ΑΝΤΙΚΟΙΝΩΝΙΚΑ ΜΈΤΡΑ\nΤο νομοσχέδιο κατατέθηκε στην Επιτροπή μορφωτικών υποθέσεων της Βουλής και ο κυβερνητικός σχεδιασμός προβλέπει να ψηφιστεί την Τετάρτη 10/6. Με βάση τις αποφάσεις της ΓΣ και του ΔΣ της ΕΛΜΕ προχωρούμε μαζί με τα εκπαιδευτικά σωματεία, τις ενώσεις και ομοσπονδίες γονέων, τους φοιτητικούς συλλόγους και άλλα σωματεία και ομοσπονδίες εργαζομένων στα επόμενα αποφασιστικά αγωνιστικά βήματα με δράσεις και κινητοποιήσεις και καλούμε τις ΟΛΜΕ και ΔΟΕ να πράξουν το ίδιο.\nΤελικά, η ΓΣ προέδρων των ΕΛΜΕ στις 6/6 αποφάσισε απεργία και κινητοποιήσεις στις 9/6 και τις 10/6. Με βάση την απόφαση αυτή προκηρύχθηκε 24ωρη πανελλαδική απεργία την Τρίτη, 9/6, με συγκέντρωση στη 1μμ στα Προπύλαια και πορεία στη Βουλή. Την Τετάρτη, 10/6, ημέρα ψήφισης του ν/σ, οργανώνεται στις 7μμ το απόγευμα συγκέντρωση και συναυλία έξω από τη Βουλή.\nΣε αυτές τις συνθήκες θεωρούμε απολύτως αναγκαίο και να προκηρυχθούν νέες Γενικές Συνελεύσεις μετά τις 10/6 και να συνεχιστεί ο αγώνας όλο τον Ιούνιο! Να υπάρξει νέα ΓΣ προέδρων ως τις 4 Ιουλίου για να προετοιμαστεί ο κλάδος για να αντιμετωπίσει τον Σεπτέμβριο τις νέες συνθήκες λειτουργίας των σχολείων λόγω των μέτρων για τον κορονοϊό, αλλά και την αξιολόγηση, την τράπεζα θεμάτων και τα υπόλοιπα αντιεκπαιδευτικά μέτρα που θα προσπαθήσει να επιβάλει η κυβέρνηση στα σχολεία όλης της χώρας.\n· Καμία αξιολόγηση, κατηγοριοποίηση και πειθάρχηση σχολείων και εκπαιδευτικών. Απεργία - Αποχή όλου του κλάδου με βάση τις αποφάσεις των 78 ΕΛΜΕ και ΣΕΠΕ.\n· 15 μαθητές στην τάξη σε όλα τα σχολεία, όλων των βαθμίδων, για την νέα σχολική χρονιά και άμεσες προσλήψεις εκπαιδευτικών.\n· Μαζικοί διορισμοί μόνιμων εκπαιδευτικών και των αναπληρωτών αποκλειστικά με πτυχίο και προϋπηρεσία. Κατάργηση προσοντολόγιου Γαβρόγλου. Ίσα δικαιώματα μόνιμων και αναπληρωτών.\n· Πλήρης και έγκαιρη λειτουργία των υποστηρικτικών δομών του σχολείου, που υπολειτουργούν, για κατ΄ οίκον διδασκαλία, ενισχυτική, πρόσθετη και παράλληλη στήριξη. Πρόσληψη τώρα του απαιτούμενου μόνιμου προσωπικού (ψυχολόγοι, καθαρίστριες κλπ).\n· Μείωση του διδακτικού ωραρίου στα προ του 2013 επίπεδα και του ωραρίου υπεύθυνων εργαστηρίων ΠΕ04 και ΠΕ86.\n· Αυξήσεις στους μισθούς. Επιστροφή στα επίπεδα του 2009. Επαναφορά του 13ου και 14ου μισθού και του χαμένου ΜΚ 2015-16. Κανείς κάτω από 1000 ευρώ. Καμιά νέα μείωση στο Δημόσιο.\n· Όχι στα νέα νομοσχέδια για δομές/ΤΕΕ/υπαγωγή και εκχώρηση των σχολείων στους δήμους\n· Κατοχύρωση μόνιμης εργασίας για όλους σε δημόσιο και ιδιωτικό τομέα χωρίς περικοπή σε μισθούς,\n· Παιδεία, Υγεία, ρεύμα και νερό δεν είναι εμπορεύματα, ανήκουν στον λαό!\nΠΡΟΑΣΠΙΖΟΥΜΕ ΤΟ ΔΗΜΟΣΙΟ ΔΩΡΕΑΝ ΣΧΟΛΕΙΟ ΓΙΑ ΟΛΑ ΤΑ ΠΑΙΔΙΑ,\nΤΗ ΔΗΜΟΚΡΑΤΙΑ, ΤΗΝ ΚΟΙΝΩΝΙΑ ΚΑΙ ΤΗΝ ΥΓΕΙΑ!!!\nΔΙΔΑΣΚΟΥΜΕ ΕΛΕΥΘΕΡΑ ΧΩΡΙΣ ΤΟΝ ΜΕΓΑΛΟ ΑΔΕΛΦΟ ΤΗΣ ΚΑΜΕΡΑΣ!\nΑναρτήθηκε από Α.Π... στις 9:56 π.μ.\nΕτικέτες αντιεκπαιδευτικό νομοσχέδιο, απεργία, ΕΛΜΕ Α. Λιοσίων-Ζεφυρίου-Φυλής, κινητοποιήσεις


“Ρήγμα” στην ΟΛΜΕ για την αξιολόγηση- ΔΑΚΕ: Επιβάλλεται το οικονομικό κόστος σε όσους εκπαιδευτικούς συμμετάσχουν στην απεργία-αποχή | esos.gr\n“Η θέση της αριστερής πλειοψηφίας της ΟΛΜΕ για απεργία-αποχή είναι μία θέση αίολη και οδηγεί τον κλάδο στην αυτοκαταστροφή”\n“Ρήγμα” έχει επέλθει στο ΔΣ της ΟΛΜΕ, σχετικά με την αξιολόγηση , μετά τις θέσεις που διατυπώνει η ΔΑΚΕ καθηγητών με σημερινό ανακοινωθέν .\nΚατ΄αρχήν η ΔΑΚΕ για τις οικονομικές συνέπειες θεωρεί ότι:\nΚάθε αγώνας απαιτεί θυσίες.\nΗ άποψη ότι ο κλάδος μπορεί με την απεργία-αποχή να μπλοκάρει την αυτοαξιολόγηση, χωρίς κόστος, είναι νομικά και συνδικαλιστικά αστήρικτη.\nΕπιβάλλεται να προκηρυχτεί απεργία και ως απεργοί θα πληρώσουμε το τίμημα που πληρώνουμε κάθε φορά που απεργούμε.\nΕπίσης, κάθε απεργία έχει έναρξη, συγκεκριμένη χρονική διάρκεια και λήξη.\nΑυτοκαταστροφή για τον κλάδο η απεργία-αποχή\nΠαράλληλα κυβερνητική παράταξη , η ΔΑΚΕ, θεωρεί ότι “η θέση της αριστερής πλειοψηφίας της ΟΛΜΕ για απεργία-αποχή είναι μία θέση αίολη και οδηγεί τον κλάδο στην αυτοκαταστροφή”.\nΓια την παράταξη των ΣΥΝΕΚ\nΕπίσης η ΔΑΚΕ σχολιάζοντας τη στάση της παράταξης των ΣΥΝΕΚ , αναφέρει, στο ανακοινωθέν:\nΗ σημερινή πολιτική ηγεσία του υπουργείου Παιδείας κάλλιστα θα μπορούσε να εφαρμόσει την αυτοαξιολόγηση του Γαβρόγλου και τότε πραγματικά θα είχε ενδιαφέρον να παρακολουθήσουμε την αντίδραση των συναδέλφων των ΣΥΝΕΚ, που ήταν φανατικοί θιασώτες της αυτοαξιολόγησης Γαβρόγλου.\nΔυστυχώς, η υπουργός Παιδείας επέλεξε να κατεβάσει άλλο σχέδιο αυτοαξιολόγησης, το οποίο-παρά τις μικρές διαφορές που έχει με το σχέδιο Γαβρόγλου- έδωσε τη δυνατότητα στην παράταξη των ΣΥΝΕΚ «να διαφύγει», λέγοντας ναι στην αυτοαξιολόγηση αλλά όχι στη συγκεκριμένη.\nΤον περασμένο Σεπτέμβριο, με αφορμή την ηλεκτρονική ψηφοφορία, ομόφωνα το Δ.Σ της ΟΛΜΕ αποφάσισε την αποχή από τις εκλογές για τα Υπηρεσιακά Συμβούλια. Παρά τις δικαιολογημένες ενστάσεις μας για το σύστημα της ηλεκτρονικής ψηφοφορίας και τη δικαιολογημένη απόρριψη των ηλεκτρονικών εκλογών, η πολιτική ηγεσία επέδειξε αδιάλλακτη στάση με τελικό αποτέλεσμα ο κλάδος να χάσει τους αιρετούς εκπροσώπους του στα Υπηρεσιακά Συμβούλια. Στη θέση τους βρίσκονται δοτοί εκπρόσωποι της Διοίκησης, που καμία σχέση δεν έχουν με τους συναδέλφους. Με τον νέο νόμο οι Διευθυντές των Σχολείων αλλά και οι συνάδελφοι, που θα αρνηθούν να μετέχουν στην αυτοαξιολόγηση , αποκλείονται για οχτώ χρόνια από την κατάληψη θέσεων ευθύνης. Η ΔΑΚΕ Καθηγητών δε θα επιτρέψει να σφαγιαστούν όλοι αυτοί οι συνάδελφοι, που έχουν ευμενή άποψη για το συνδικάτο μας και τη θέση τους να καταλάβουν επαγγελματίες «καρεκλοκένταυροι», που με ύφος στρατάρχη, θα κουνάν το δάχτυλο και θα απειλούν τους συναδέλφους. Είναι προφανές ότι σεβόμαστε όλους τους συναδέλφους, που στηρίζουν το συνδικάτο, σε όποιον χώρο κι αν ανήκουν και δεν επιθυμούμε να οδηγηθούν σε περιπέτειες, εξαιτίας της ανεύθυνης στάσης της πλειοψηφίας της ΟΛΜΕ. Για τους παραπάνω λόγους η ΔΑΚΕ Καθηγητών Δ.Ε δε μπορεί να συνταχτεί με την αριστερή πλειοψηφία της ΟΛΜΕ.\nΌχι στην αποθέωση της γραφειοκρατίας και την εργασιακή εξουθένωση των εκπαιδευτικών\nΓια να λέμε..\n30 Σεπ 2021 00:30\n1ον) Στον εργασιακό μπορούμε να δουλέψουμε μέχρι τις 2.10', ΟΧΙ όμως γυρίζοντας σπίτι να συνεχίζουμε να δουλεύουμε δωδεκάωρα και βάλε έως τη νύχτα!\nΗ δουλειά να τελειώνει στο σχολείο!\n2ον) Στην Ευρώπη όλοι οι εκπαιδευτικοί ΔΕΝ αξιολογούνται. (Π.χ. Γερμανία -τα λένε Γερμανοί εκπαιδευτικοί που είναι συγγενείς και φίλοι. Και διατυμπανίζουν ότι έχουν από τα καλύτερα μισθολόγια -αδιαμφισβήτητο-).\n3ον) ΔΕΝ βλέπουμε το φινλανδικό σύστημα μόνο ως προς την πληρωμή. Το σύστημα αυτό δεν έχει εξετάσεις, ούτε γραπτά διορθώνουν οι εκπαιδευτικοί. Έχουν ελεύθερο χρόνο. Και βελτιώνονται με σεμινάρια. Το ίδιο κάνουν κι εδώ οι εκπαιδευτικοί, με τη διαφορά ότι τους βγαίνει "η ψυχή" από την κούραση.. Διαδικασία μάθησης Φινλανδών: έμφαση στην συμμετοχή των παιδιών όσο το δυνατό πιο ενεργά σε κάθε μάθημα, ομαδικές εργασίες, εξέταση φυσικών φαινόμενων, ασκήσεις με πραγματικά προβλήματα, επισκέψεις στην φύση, σε μουσεία και σε ερευνητικά ινστιτούτα. Ο εκπαιδευτικός παίρνει συχνά τον ρόλο του προπονητή ή καθοδηγητή στην διαδικασία εκμάθησης.\nΣχεδόν τα ίδια κάνουν και οι εκπαιδευτικοί στην Ελλάδα.\nΜόνο που εκεί το κράτος τους σέβεται και τους αναγνωρίζει..\nΤα σχολεία παρέχουν φαγητό, ιατρική περίθαλψη, συμβουλευτική και υπηρεσία ταξί..\nΟι καθηγητές στη Φινλανδία δαπανούν λιγότερες ώρες στο σχολείο κάθε μέρα και ξοδεύουν λιγότερο χρόνο στις τάξεις..\nΈνας εκπαιδευτικός παίρνει περίπου 3.000 € το μήνα.\nΦινλανδοί εξηγούν: «Δεν υπάρχουν μηχανισμοί εποπτείας και αξιολόγησης γιατί απλούστατα δεν χρειάζονται. Το αποτέλεσμα είναι ευθύνη κάθε διευθυντή αλλά και του δασκάλου που έχει μεγάλη αυτονομία. Ο εκπαιδευτικός μπορεί μόνος του να επιλέξει τη μέθοδο διδασκαλίας που θα ακολουθήσει. Ολοι αυτοαξιολογούνται και, πιστέψτε μας, αυτή η μέθοδος λειτουργεί άψογα. Είναι θέμα εμπιστοσύνης και η εμπιστοσύνη στο σύστημα είναι στην κουλτούρα του Φινλανδού».\nΤο 1963 το φινλανδικό κοινοβούλιο πήρε την τολμηρή απόφαση να επιλέξει τη δημόσια εκπαίδευση ως την καλύτερη ευκαιρία για οικονομική ανάκαμψη..\nΟι Φινλανδοί επένδυσαν στην εκπαίδευση, όχι μόνο σε υλικά και σε χρήμα, αλλά σε φιλοσοφία και στάση ζωής..\n29 Σεπ 2021 02:09\nΣωστά επισημαίνεται ότι ο νόμος είναι σχεδόν ίδιος με τον προηγούμενο του ΣΥΡΙΖΑ, απλώς στο πιο αυταρχικό ως προς τις συνέπειες άρνησης εφαρμογής. Στην ουσία τους όμως ίδιος. Άρα, παίζει ρόλο αυτό; Η ουσία όμως της αυτοαξιολόγησης, όπως και κάθε είδους αξιολόγησης είναι η βελτίωση. Βελτίωση χωρίς δημόσιες δαπάνες είναι αδύνατη. Η έλλειψη χρηματοδότησης μέσω της αναζήτηση χορηγών, στο πνεύμα της νεοφιλελεύθερης πολιτικής θα βλάψει την παιδεία και την ανάπτυξη της χώρας! Η ελλιπής στελέχωση με μόνιμο εκπαιδευτικό προσωπικό, χρόνιο πρόβλημα και αιτία δυσλειτουργιών δεν είναι ευθύνη των εκπαιδευτικών να λυθεί. Και αυτό είναι ένα μόνο πρόβλημα που πιθανόν να αναδειχθεί με την αυτοαξιολόγηση... Σύνθετα προβλήματα, κοινωνικά και οικονομικά των οικογενειών διαμορφώνουν δυσμενείς συνθήκες που επηρεάζουν και το εκπαιδευτικό έργο και τα αποτελέσματα.\n28 Σεπ 2021 20:57\nΜπράβο στην τοποθέτηση της ΔΑΚΕ …τώρα εαν είναι έξυπνη η υπουργός θα πρέπει να αλλάξει να κάνει πιο ευέλικτη και λιγότερο γραφειοκρατική την αυτοαξιολόγηση και να την παρατείνει για να γίνουν διορθωτικές αλλαγές … Έτσι θα δείξει ότι ακούει τους εκπαιδευτικούς και θα κάμψει πολλές αντιδράσεις …,Ας πάει την αυτό αξιολόγηση 3/4μήνες μετά θα έχει πανω από 80%συμμετοχή από τα σχολεία ….ενώ τώρα δημιουργεί πόλωση νευρικότητα και αρνητικό κλίμα για την κυβέρνηση.Αλλιώς τι θα κάνει θα βάλει τους Διευθυντές να κάνουν με το ζόρι την αυτό αξιολόγηση ή μήπως σκέφτεται να αρχίσει να κάνει κυρώσεις στους εκπαιδευτικόυς καλά τότε θα γίνει πανικός.\n28 Σεπ 2021 19:11\nΠρώτα ψηφίζουμε τη Δακε για 25-30 χρόνια (και ΝΔ με Μητσοτάκη στις εθνικές) και μετά ερχόμαστε και φωνάζουμε τελευταία στιγμή.\nΤι συνέβη; Ξεχάσαμε το 2013 (εμπλεκόταν κι ο Μητσοτάκης στα δεινά της εποχής εκείνης) ή θεωρήσαμε βλακωδώς ότι κάτι θα αλλάξει, αλλά αυτό δε θα μας αφορά άμεσα;\nΤώρα θα τους λουστούμε όλοι μαζί τους άριστους που κάποιοι φέρατε στην εξουσία, ενώ ξέρατε ποιοι ήταν.\nΕννοείται ότι η απεργία θα καταπέσει στα δικαστήρια, αφού στο άρθρο 56 του πρόσφατου νόμου ορίζεται μέχρι και πλαίσιο πειθαρχικών ποινών.\nΓια τη ΔΑΚΕ τι να πει κανείς πρώτα. Ξαναψηφίσουν την, όμως μην τρέχετε να βγείτε σε σύνταξη εσείς που μας τους φέρατε. Εδώ μαζί μας θα μείνετε.\n@Για να λέμε τα πράγματα όπως είναι\n26 Σεπ 2021 15:24\nΤρεις ώρες μόνο δεν κάνουν ούτε οι καθηγητές Πανεπιστημίου. Επίσης πέρα από τις 4-5 ώρες μάθημα καθημερινά, οι αίθουσες δεν ετοιμα΄ζονται μόνες τους, ο εποπτικός εξοπλισμός, οι φωτοτυπίες, τα άλλα υλικά. Δεν ντρέπεστε να αναφέρετε και χώρες του εξωτερικού. Όλοι έχουμε συνεργαστεί με σχολεία του εξωτερικού σε ευρωπαϊκά προγράμματα και έχουμε δει πόσο υποστηρικτικό προσωπικό υπάρχει και ο εκπαιδευτικός ασχολείται αποκλειστικά με το μάθημα του. Όποιος δε αναλαμβάνει διοικητικό έργο γίνεται προαιρετικά και με πρόσθετο επιμίσθιο.\nΓια να λέμε τα πράγματα όπως είναι\n26 Σεπ 2021 09:54\nΑς μη μπερδεύουμε το διδακτικό με το εργασιακό. Στο εργασιακό μπορούμε να δουλέψουμε μέχρι τις 2 και να γίνουν όλα αυτά, δεν κάνουμε το τρίωρο και φεύγουμε. Στην Ευρωπη όλοι οι εκπαιδευτικοί αξιολογούνται όχι μόνο οι μονάδες. Για να τα λέμε όπως είναι τα πράγματα. Βλέπουμε το φινλανδικό σύστημα μόνο ως προς την πληρωμή και όχι ως προς τις αξιολογήσεις ναι απαιτήσεις.\n26 Σεπ 2021 09:06\nΓιατί η ΟΛΜΕ δεν κατηγόρησε του Υπουργείο ότι μας ωθεί σε εξάντληση με την αύξηση των καθηκόντων που μας επιβάλλει; Αν προστεθούν στα καθήκοντα που προκύπτουν από την Αξιολόγηση των Σχολικών Μονάδων αυτά που προκύπτουν από την εφαρμογή της ΚΥΑ Δ1α/ΓΠ.οικ.55254/9.9.2021 και το καθήκον να διαβάζουμε ΦΕΚ 20-30 σελίδων ( τα οποία δε συνοδεύονται από εγκυκλίους) απλά θα εξοντωθούμε.\nΥπενθυμίζω ότι για τις νέες άδειες εκπαιδευτικών ( με τη νέα εργατική νομοθεσία) ακόμη εγκύκλιο δεν έχουμε. Προφανώς θεωρούν στο Υπουργείο ότι οι Διευθυντές είναι όλοι Νομικοί.\nΑς σημειωθεί εδώ πως και εκεί που έστειλαν εγκύκλιο για την αντιμετώπιση στενών επαφών, μπέρδεψαν ην κατάσταση. Η Υφυπουργός λέει ότι σε κάθε στενή επαφή πραγματοποιούνται δύο rapid test χωρίς να διευκρινίσει πως αυτό συμβαίνει μόνο στους ανεμβολίαστους και μη νοσήσαντες το τελευταίο εξάμηνο. Για τους εμβολιασμένους και νοσήσαντες προβλέπεται μόνο self-test.\nΜε όλο λοιπόν αυτό το φόρτο εργασίας, μη μας βομβαρδίζετε και με άλλες υποχρεώσεις. Πρέπει να μας μείνει μία ικμάδα για την τάξη. Κατά τα λοιπά προφανώς και θα κάνουμε ότι μπορούμε χωρίς αυτά τα τυπικά και γραφειοκρατικά στοιχεία του Νόμου και της Υπουργικής Απόφασης.\nΔεν το αποδείξαμε άλλωστε πέρυσι που σε μία νύχτα γίναμε όλοι ικανοί να διδάξουμε εξ αποστάσεως χωρίς , εκτός ελαχίστων, να έχουμε τις γνώσεις γι αυτό; Τα έμπρακτα συγχαρητήρια που έδωσε η Υπουργός έπρεπε να είναι ακριβώς η αναβολή της εφαρμογής της Εσωτερικής Αξιολόγησης αλλά και η απλούστευσή της . Τόσοι πολλοί δείκτες βρε παιδιά, έλεος.\nΗ εσωτερική Αξιολόγηση θα μπορούσε να εφαρμοστεί από την επόμενη σχολική χρονιά και αφού θα έχουν αφομοιώσει όλοι οι ενδιαφερόμενοι τι πρέπει να κάνουν.\nΑν παρουσιαστούν τα προβλήματα που προβλέπει η ΟΛΜΕ τότε ο κλάδος θα παλέψει για τις συγκεκριμένες αδικίες που θα εμφανιστούν.\nΤο ΙΕΠ συμμετέχει στην αποχή;; Ρωτάω διότι μέχρι σήμερα 25/09/2021 και ώρα 6:58 δεν βλέπω πουθενά την ειδική εφαρμογή καταχώρισης της αποτίμησης. Αν φταίω εγώ διαφωτίστε με δίνοντας το σχετικό υπερσύνδεσμο. Διαφορετικά να κάνουμε ένα "γιουρούσι" ακριβώς 30/09 και να είναι όλοι ευχαριστημένοι.\nΒ. Κ. - Δ. Κ.\nΤα πράγματα είναι απλα:\nΗ νεοφιλελευθερη πολιτική της δεξιάς (κυβέρνηση Ν. Δ.) ΔΕ ΘΈΛΕΙ τη βελτίωση της εκπαίδευσης, όπως ευαγγελιζεται μέσω της αξιολόγησης. Διότι αν πραγματικά ήθελε το καλό της εκπαίδευσης θα είχε κάνει 4-5 πράγματα που όντως θα βελτιωναν την εκπ/ση. Μερικά από αυτά είναι τα εξης:\n1) παράλληλες στηρίξεις σε οσα παιδιά τη χρειάζονται (και όχι ελαχιστες όπως φετος) 2) σε κάθε σχολείο ψυχολόγος και κοινωνικός λειτουργός 3)σε κάθε σχολείο επιστάτης 4)σε κάθε σχολείο γραμματέας 5)σε κάθε σχολείο δάσκαλος "μπαλαντέρ" για κάλυψη τάξεων όταν απουσιάζει εκπ/κος.\nΑς κάνει Αυτα και ελατε πείτε μου μετά εσείς όλοι οι "υπέρμαχοι " της αξιολόγησης, αν καλυτερεύσει η εκπ/ση ή όχι.\n25 Σεπ 2021 17:17\nΑν ξαναδείς ψήφο ΔΑΚΕ... ΓΡΆΨΕ ΜΟΥ...\n25 Σεπ 2021 02:27\nΣτην απεργία-αποχή της ΑΔΕΔΥ δεν κόπηκε ούτε ένα σεντ (όχι ευρώ) από τους υπαλλήλους..\nΓιατί όχι το φινλανδικό σύστημα..\n25 Σεπ 2021 02:24\nΔιότι εκεί αμείβονται πολύ καλά οι εκπαιδευτικοί, γιατί δεν υπάρχουν εξετάσεις, γιατί δεν διορθώνουν γραπτά, γιατί σε κάθε σχολείο υπάρχει σύμφωνα με το νόμο ειδική διεπιστημονική ομάδα (ψυχολόγος, λογοθεραπευτής, κοινωνική λειτουργός, σύμβουλος σπουδών κ.ά.) γνωστή ως «ομάδα παιδικής πρόνοιας», γιατί επιπλέον δεν υπάρχει σχολική επιθεώρηση, και Δεν υπάρχει Αξιολόγηση εκπαιδευτικών!\nΓιατί οι εκπαιδευτικοί παίρνουν μπόνους και αυξήσεις!\nΚαι γιατί το σύστημα εκπαίδευσης έχει Δημόσιο χαρακτήρα στην Φινλανδία!\nΒεβαίως προβάλλεται ως το καλύτερο σύστημα.\nΓιατί όμως άραγε δεν επιδιώκουν να το μιμηθούν; Τι πρέπει ο εκπαιδευτικός -και όχι μόνο- κόσμος να υποθέσει (!);\n24 Σεπ 2021 23:57\nΔεν περιμέναμε κάτι διαφορετικό από τη ΔΑΚΕ...\nΑν ξαναδεί ψήφο εκπ/κών να μου τρυπήσει τη μύτη\n24 Σεπ 2021 22:56\nΙωάννα, συγγνώμη, αλλά είσαι αδιάβαστη...\nΕνημερώσου πρώτα για τις συνέπειες που θα έχει η αξιολόγηση στο σχολείο και στους εκπαιδευτικούς, για την αποτυχημένη αγγλική συνταγή που θέλουν να περάσουν με το ζόρι (γιατί άραγε;) και μετά ξανασυζητάμε...Αλήθεια, γιατί δεν θέλουν να περάσουν το φινλανδικό σύστημα; Αυτό δεν προβάλλεται ως το καλύτερο; Ή μήπως όχι;\nΕπίσης, ενημερώσου για τον τρόπο αξιολόγησης στον υπόλοιπο δημόσιο τομέα.\n24 Σεπ 2021 13:06\nΚΑΛΑ Η ΠΡΟΤΑΣΗ ΤΗΣ ΟΛΜΕ ΓΙΑ ΑΞΙΟΛΟΓΗΣΗ ΥΠΑΡΧΕΙ ΚΑΠΟΥ ; Η ΟΧΙΙΙ ΣΕ ΟΛΑΑΑ ;\nΌταν οι υπάλληλοι χρειαστεί να δουλέψουν περισσότερες ώρες, τότε πληρώνονται υπερωρίες. Το υπουργείο προσπαθεί να δουλέψουν οι εκπαιδευτικοί πάρα πολλές ώρες επιπλέον με τους ίδιους μισθούς. Άρα δωρεάν δουλειά. Αυτή είναι μισθολογική ΥΠΟΒΑΘΜΙΣΗ. Αλλιώς θα είχε προτείνει αυξήσεις από μόνο του για να δείξει σεβασμό στο χρόνο εργασίας. Είναι άδικο να δουλεύουν οι εκπαιδευτικοί από το πρωί μέχρι αργά το απόγευμα (δουλειά και στο σπίτι) - κοινώς όλη μέρα- χωρίς αξιοπρεπή μισθό. Έχοντας τον χειρότερο μισθό απ'όλα τα υπουργεία και από τους χειρότερους ευρωπαϊκά.. Επιπλέον σε καμιά υπηρεσία οι εργαζόμενοι δεν δουλεύουν όλη μέρα.\nΜόνο όταν δώσεις μπορείς ν'απαιτήσεις.\nΣτην αγορά εργασίας όταν απαιτούν άτομα με πάρα πολλά προσόντα, βάζουν και πάαααρα πολύ βαθιά το χέρι στην τσέπη!\n24 Σεπ 2021 09:21\nΩραια συνδικαλιστικη παραταξη!\nMπράβο, κάθε κωλοτούμπα έχει βουλευτικη θέση.\n24 Σεπ 2021 07:22\nΈχετε μήπως την ευγενή καλοσύνη να μας πείτε, πού δουλεύετε εσείς, πότε, πώς, και από ποιόν αξιολογήστε?\nΈχετε επίσης την ευγενή καλοσύνη να μας πείτε, ποιόν ακριβώς αξιολογούν οι εκπαιδευτικοί?\n24 Σεπ 2021 00:04\nΔεν είναι σαφή τα λεγόμενα της ΔΑΚΕ. Και να γίνει απεργία, μετά τι; Θ'αλλάξει κάτι;\nΑν δεν αλλάξει, ποιό είναι το επόμενο πλάνο;\nΑνολοκλήρωτη η πρόταση φαίνεται..\nΔΑΚΕ καθηγητών Vs ΔΑΚΕ δασκάλων!!\n23 Σεπ 2021 23:54\nΧμμ, υπάρχει διάσπαση κι εκεί..\nΞέχασε ο κλάδος ότι ο αγώνας δίνεται μόνο με συμπόρευση;;\n23 Σεπ 2021 22:35\nΑδυνατω να διαχειριστω την ανακοινωση της ΔΑΚΕ.\nΑυτο το κειμενο αμαυρωνει τη συνδικαλιστικη παραταξη.\n23 Σεπ 2021 22:02\nΔΕΝ ΑΡΝΟΥΜΑΣΤΕ ΤΗΝ ΑΞΙΟΛΟΓΗΣΗ!\nΑΡΝΟΥΜΑΣΤΕ ΤΗ ΣΥΓΚΕΚΡΙΜΕΝΗ ΑΞΙΟΛΟΓΗΣΗ!\nΟΙ ΥΠΟΛΟΙΠΟΙ ΕΡΓΑΖΟΜΕΝΟΙ ΤΟΥ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ ΑΞΙΟΛΟΓΟΥΝΤΑΙ ΑΠΟ ΤΟΝ ΠΡΟΙΣΤΑΜΕΝΟ ΤΟΥΣ ΟΧΙ ΑΠΟ '500' ΑΤΟΜΑ\nΑπεργία δημοσίου τομέα\nΌσον αφορά το δημόσιο, έκανε η ΑΔΕΔΥ απεργία-αποχή και σταμάτησε η αξιολόγηση. Και αν κάποιος θέλει, μπορεί να αξιολογηθεί, όποιος δεν θέλει δεν αξιολογείται. Χωρίς ποινές και χωρίς εμπόδια ανέλιξης. Είναι ίσοι, και αυτοί που θέλουν και αυτοί που δεν θέλουν. Όταν κάποιος μη αξιολογούμενος είχε εμποδιστεί στην εξέλιξή του, πήγε στα δικαστήρια και δικαιώθηκε.\n2η πρόταση υπολείπεται\n23 Σεπ 2021 18:06\nΈπρεπε να υπάρχει μετέπειτα πρόταση εκτός της απεργίας -στην περίπτωση που το υπουργείο δεν διαφοροποιήσει τη στάση του μη λαμβάνοντας υπόψη την απεργία των εκπαιδευτικών-...\nΙσχύς εν τη ΕΝΩΣΕΙ..\nΑπό τους αρχαίους Έλληνες ως τους νεώτερους..\n23 Σεπ 2021 15:34\n@Απλά πράγματα, γίνονται δύσκολα, όταν δεν έχεις όραμα. Δεκαετίες τώρα περιμένω τις προτάσεις της ολμε για την αξιολόγηση. Αυτή ορίστηκε, αυτή θα τρέξουμε. Αν δεν αρέσει σε κάποιον το εργασιακό περιβάλλον με τις υποχρεώσεις του μπορεί να παραιτηθεί.\nΗ ΟΛΜΕ προκηρύσσει απεργία για έναν μήνα. Αν ο διευθυντής θέλει καλεί τον σύλλογο την τελευταία ημέρα προθεσμιας. Οι εκπαιδευτικοί απεργουν την ημέρα που γίνεται ο σύλλογος και όχι όλοι λίγο παραπάνω από τους μισούς. Αν δοθεί καινουργια παράταση τότε επαναλαμβάνεται η διαδικασία. Καθαρά πράγματα όμορφα και ωραία.\n23 Σεπ 2021 11:45\nΘα μπορούσε να είναι κωμωδία: Επειδή πιστεύουμε οτι η απεργία πρέπει να έχει κόστος, και η απεργία - αποχή δεν έχει, προτείνουμε μόνοι μας 24 ωρη απεργία ώστε να τιμωρήσουμε τον εαυτό μας. Ακόμα και απεργήσουμε όλοι, για 2 ημέρες και χάσουμε 2 μικτά ημερομίσθια, η αξιολόγηση θα εφαρμοστεί κανονικά την επόμενη μέρα. Στην πραγματικότητα είναι τραγωδία. Δεν πρέπει να υπάρχει άλλο τέτοιο παράδειγμα στην ιστορία του συνδικαλισμού. Και αυτή η παράταξη είναι η πρώτη δύναμη. Έχουμε τους ηγέτες που μας αξίζουν.\nΉ πάπας ή ζευγάς\n- Εγώ πάλι δεν ψηφίζω ΝΔ αλλά ψηφίζω 20 χρόνια ΔΑΚΕ. Γιατί?\n- Γιατί ο αιρετός που εκλέγεται εδώ και 20 χρόνια(...στις δια ζώσης εκλογές...) έχει τόσες ψήφους, όσες έχουν όλοι μαζί οι υπόλοιποι υποψήφιοι. Γιατί?\n- Γιατί δεν προτάσσει το κόμμα, από τους συναδέλφους και τα αιτήματα-θέσεις τους. Γιατί?\n- Γιατί αυτός είναι ο ρόλος και το καθήκον ενός αιρετού και γι' αυτό ψηφίζεται από τους συναδέλφους του. Γιατί?\n- Γιατί εάν κάνει το αντίθετο, δηλαδή εάν προτάσσει το κόμμα του, τότε (εγώ πιστεύω ότι) είναι κατ' επίφαση συνδικαλιστής και στην ουσία λειτουργεί ως κομματικό στέλεχος και (εγώ πιστεύω ότι) εξαπατά(sic) τους συναδέλφους του.\nΞέρετε λοιπόν αγαπητέ μου Δημήτρη, ποιά είναι η θέση του συγκεκριμένου αιρετού της ΔΑΚΕ, για το συγκεκριμένο θέμα της αξιολόγησης. Η ίδια με το 95% των συναδέλφων του.....


Αν σε πάρει τηλέφωνο το πρόσωπο, μη βιαστείς να δείξεις ενθουσιασμό - Pillowfights.gr\nΑν σε πάρει τηλέφωνο το πρόσωπο, μη βιαστείς να δείξεις ενθουσιασμό\nHome Αν σε πάρει τηλέφωνο το πρόσωπο, μη βιαστείς να δείξεις ενθουσιασμό\nΓεωργία Δημητρακάκου 21/07/2020\nΤα ξαφνικά συνήθως είναι τα καλύτερα. Ένα απρόοπτο μήνυμα μπορεί να αλλάξει την ψυχολογία σου σε δευτερόλεπτα, ιδιαίτερα αν είναι από το άτομο που γουστάρεις. Ένα τηλεφώνημα ενδέχεται να φέρει τα πάνω-κάτω και με το πρώτο χτύπημα του κινητού, με το που ακούσεις τον ήχο, να μουδιάσεις από χαρά.\nΌμως δεν πρέπει κανείς να καταλάβει ότι το χτύπημα του τηλεφώνου ήταν αυτό που προκάλεσε τέτοια ταραχή. Ήταν το ξαφνικό σου καρδιοχτύπι, μια μελωδία που τρύπωσε στην ψυχή σου, ένα όμορφο συναίσθημα, αλλά δεν πρέπει να καρφωθείς. Θα μου πεις γιατί να μην ενδώσεις στο ερωτικό κάλεσμα του ανθρώπου που ποθείς τρελά εδώ και καιρό, αλλά να κρατήσεις τα προσχήματα; Μη βιαστείς να φανερώσεις όσα νιώθεις. Μην πάρεις το ρίσκο και έπειτα μετανιώσεις που δε συγκρατήθηκες.\nΑυτό το τηλεφώνημα μπορεί να σου άλλαξε όλη τη μέρα, εκεί που όλα φάνταζαν αδιάφορα, τώρα να πήραν μια πολύχρωμη και φωτεινή όψη, μαζί και η διάθεση σου, όμως καμία βιασύνη δε θα έχει τα επιθυμητά για σένα αποτελέσματα. Μια λάθος κίνηση και εσύ μπορεί να μείνεις στον αέρα δίχως ίχνος κλωστής να πιαστείς Όλα μπορούν να ανατραπούν σε δευτερόλεπτα από το πιο δυσάρεστο έως το πιο ευχάριστο γεγονός. Καλό είναι τα ρίσκα να τα παίρνουμε, όταν τα πόδια μας πατούν γερά στο έδαφος, ώστε σε τυχόν απότομη προσγείωση, να μπορούμε να μην τα βάψουμε μαύρα.\nΘα γουστάρεις να μιλήσεις με το πρόσωπο στο τηλέφωνο, σαν να σου έφεραν το καλύτερο παγωτό, θα πετάς στα σύννεφα με το που ακούσεις τη φωνή του. Θα νιώσεις ηλεκτρικό ρεύμα να σε διαπερνά και να σε γεμίζει με μικρές δόσεις αγάπης. Θα χρειαστεί όμως να μη δείξεις τον ενθουσιασμό σου, αφού μπορεί να φανείς υπερβολικός χωρίς να το καταλάβεις.\nΑς συγκρατήσεις τις ορμές σου και ας το απολαύσεις αφήνοντας τη μαγεία να κάνει τη δουλειά της. Καλύτερα να αφήσεις κάτι να πάρει τη ροπή του, παρά να το πιάσεις από τα μαλλιά δίχως να σκεφτείς τις συνέπειες. Να είσαι ο εαυτός σου, χωρίς υπερβολές, άγχος και πίεση. Να δείξεις ότι γουστάρεις αλλά με τρόπο και μέτρο. Θα προκαλέσεις με τις λέξεις και να αφήσεις τα υπονοούμενα να λάβουν δράση. Να νιώσεις ότι συμμετέχεις στο παιχνίδι του έρωτα, αλλά και να το απολαύσεις χωρίς να το πιέσεις να συμβεί.\nΝα θες να ακούς τη φωνή που σε κάνει να ονειρεύεσαι ότι θα ξυπνάτε αγκαλιά κάθε πρωί, θα γελάτε αγκαλιά για τον παραμικρό -γελοίο- λόγο, θα κάνετε ταξίδια, θα τραγουδάτε μαζί. Να σκέφτεσαι πόσα επιθυμείς να κάνεις με το συγκεκριμένο άτομο και να περνάς ώρες πίσω από ένα ακουστικό μόνο και μόνο για να μη χάσεις τη μαγεία της στιγμής, μια μαγεία που θα σχηματίζει ένα μεγάλο χαμόγελο και θα σε κάνει να ταξιδεύεις με το νου. Όλα μπορείς να τα ζήσεις, είτε με τη φαντασία σου είτε όταν φτάσει η ώρα να εκδηλώσεις την αγάπη σου.\nΚαι η ώρα αυτή θέλει να λάβει τα μέτρα της για να είναι ξεχωριστή. Διότι θα είναι, όταν η φωνή που σε έκανε να τρελαίνεσαι σταθεί απέναντί σου, σου χαϊδέψει το χέρι και σε φιλήσει για όσες φορές σε άφησε να κοιτάς το τηλέφωνο χαμογελώντας μετά από κάποια πολύωρη κλήση.\nΕκεί μέσα στην αγκαλιά που τόσο λαχταρούσες, είναι η ώρα να πραγματοποιήσεις όνειρα και επιθυμίες. Μαζί με το άτομα που τα είχες ονειρευτεί. Και μην ξεχάσεις να ακούς την αγάπη.


Ιδιαίτερα προβληματισμένο είναι το ΓΕΣ από την επικείμενη έναρξη παραδόσεων του τουρκικής κατασκευής άρματος μάχης Altay με το πυροβόο των 120 χλστ. στην θέση των αρμάτων μάχης LΕΟ1Α5 το οποίο θα αναβαθμίσει κάθετ τις τουρκικές επιθετικές δυνατότητες ειδικά στο μέτωπο του Εβρου.\nΚαι ετοιμάζονται, όσο μπορούν καλύτερα. Παραγγέλνουν τα νέα βλήματα Kornet-EM και πιθανότατα θα αναβαθμιστούν τα νυν Kornet-E στην ίδια έκδοση. Ηδη τα Kornet-E έχουν τεράστιες δυνατότητες προσβολής πέραν των 5.000 μέτρων με μεγάλη ακρίβεια και μεγάλη διατρητική ικανότητα.\nΤα αμερικανικά TOW αναβαθμισμένα στην έκδοση 2, μπορούν να προσβάλουν τον εχθρό από τις 3.750 γιάρδες (3.500 μέτρα) είτε όταν βάλλονται από το έδαφος είτε, το συνηθέστερο, από την παραλλαγή του τεθωρακισμένου οχήματος μεταφοράς προσωπικού (ΤΟΜΠ) Μ113, το Μ901Α2 ITV.\nΤο «μακρύ χέρι» του Πεζικού, βοηθά τα άρματα μάχης, το πυροβόλο των οποίων έχει αποτελεσματικό βεληνεκές περί τα 2.500 μέτρα. Τα αντιαρματικά MILAN, με βεληνεκές 2.500 μέτρα που βάλλονται από όχημα ή από το έδαφος και συμπληρώνουν από στατική θέση τα πυρά των αρμάτων, ειδικά κατά την άμυνα.\nΟι όλμοι των 4,2΄΄βάλλουν συνήθως από το τεθωρακισμένο όχημα μεταφοράς όλμου (ΤΟΜΟ) Μ106A1, με βεληνεκές 5.750 μ. και δίνουν τη δυνατότητα προσβολής του στόχου με έμμεσα πυρά πίσω από ορεινό όγκο ή χωρίς να είναι ορατός με γυμνό μάτι. Στις μικρότερες αποστάσεις εμπλέκεται ο κλασικός πεζός με τα πολυβόλα 0,50΄΄ των Μ113, τα πολυβόλα των 7,62΄΄, τα τυφέκια G3Α3 και G3A4, τα πολυβόλα MG3 και FN MAG των 7,62΄΄ και τα μικρoύ βεληνεκούς αντιαρματικά Carl Gustaf, M72 LAW (Light Anti-Tank Weapon) και RPG-18.\nΟι παραπάνω δυνατότητες έχουν ενισχυθεί με τη σχεδόν γενικευμένη (αν συνυπολογιστούν και τα υπό προμήθεια συστήματα) χορήγηση συσκευών νυκτερινής παρατήρησης και βολής για τα ομαδικά και βαριά όπλα αμέσου βολής.\nΗ (μέχρι σήμερα και για πολλά χρόνια ακόμη) έλλειψη ΤΟΜΑ (Τεθωρακισμένο Όχημα Μάχης) από τον Ελληνικό Στρατό (πλην των παλαιών αλλά ακόμα αξιόπιστων BMP-1 που έχουν περιορισμένες δυνατότητες και έχουν διατεθεί σε ορισμένες μόνο γεωγραφικές περιοχές), με πυροβόλο που να μπορεί να προσβάλει και καταστρέψει τουλάχιστον τα εχθρικά ΤΟΜΑ δημιουργεί ένα πολύ σοβαρό κενό κατά τις αμυντικές αλλά και επιθετικές επιχειρήσεις.\nΗ έλλειψη επαρκούς θωράκισης αναγκάζει το Πεζικό να ακολουθεί από απόσταση τα άρματα μάχης, ειδάλλως θα γίνουν εύκολη λεία των εχθρικών όπλων.\nΕπιπλέον, τα ΤΟΜΠ Μ113 δεν μπορούν να ενεργήσουν αυτόνομα σε ξεχωριστή κατεύθυνση από τα άρματα μάχης, ούτε να αμυνθούν σθεναρά ημέρα ή νύχτα, γιατί δεν έχουν ικανή θωράκιση ούτε ισχύ πυρός, ούτε φυσικά δυνατότητα νυκτερινής παρατήρησης πέρα από την οδήγηση.\nΕπίσης, τα ΤΟΜΠ τύπου Μ113 είναι αναγκασμένα να ακολουθούν από αποστάσεις πέραν των 100 μέτρων τα άρματα μάχης λόγω της ελλιπούς θωράκισης και του μικρού οπλισμού (πολυβόλο 0,50΄΄). Αυτό αναγκάζει τα άρματα να κινούνται και να ενεργούν μόνα τους και έτσι να εκτίθενται σε κινδύνους αποκοπής ή σε αντίστοιχους προσβολής από κυνηγούς αρμάτων.\nΕπιτυχείς άμυνες είναι αυτές που είναι ταυτόχρονα επιθετικές. Αυτές που χρησιμοποιούν άμεσα πυρά αρμάτων μάχης και τεθωρακισμένων οχημάτων, καθώς και έμμεσα πυρά πυροβολικού και όλμων, πυρά αεροσκαφών και επιθετικών ελικοπτέρων, συνδυάζουν επιχειρήσεις πληροφοριών και ελιγμό επί του εδάφους, για να προσβάλουν και καταστρέψουν τα στρατηγεία, τα κέντρα επικοινωνιών, τις εφεδρείες του εχθρού.\nΟι στατικές και κινητές δυνάμεις συνδυάζονται για να στερήσουν από τον εχθρό την πρωτοβουλία και να μεταπέσουν με επιτυχία από την άμυνα στην επίθεση. Αυτή η άμυνα είναι αποτελεσματική και πράγματι μπορεί να δώσει τη νίκη. Μόνο η έγκαιρη καταστροφή μεγάλου μέρους του αντιπάλου και όχι απλώς ή απώθηση φέρνει τη νίκη. Η τριβή δεν καταστρέφει τον αντίπαλο, απλώς τον καθυστερεί.\nΑπό τις μάχες του Β΄ Παγκοσμίου Πολέμου, η πλέον χαρακτηριστική περίπτωση σωστής διεξαγωγής, αμυντικής επιχείρησης είναι η μάχη του Κούρσκ, που έγινε στο Ανατολικό Μέτωπο τον Ιούλιο του 1943.\nΣτην εβδομαδιαία μάχη, οι Σοβιετικοί οργάνωσαν άμυνα με μέτωπο 30 χλμ. και βάθος 15 χλμ., με τρεις διαδοχικές αμυντικές τοποθεσίες, 6.000 αντιαρματικά όπλα και 3.300 άρματα μάχης. Παρά τις αρχικές τους απώλειες, οι Σοβιετικοί κατόρθωσαν να ανακόψουν τη γερμανική επίθεση, να προκαλέσουν απώλειες της τάξης των 10.700 Γερμανών και 220 αρμάτων μάχης, ενώ πέτυχαν να αντιστρέψουν τη ροή του πολέμου.\nTo παράδειγμα του Κούρσκ δείχνει πώς μια άμυνα περιοχής μπορεί να στηριχτεί κύρια στα αντιαρματικά και να αφήσει χώρο για τις τοπικές αντεπιθέσεις (spoiling attacks) και κύρια για τις ισχυρές αντεπιθέσεις των αρμάτων και τεθωρακισμένων οχημάτων μάχης (counterattacks).\nΣτην Ανατολική Θράκη υπάρχουν ήδη επτά τουρκικές τεθωρακισμένες ταξιαρχίες και έξι μηχανοκινήτου πεζικού.\nΣε περίπτωση επίθεσης στη χώρα μας, οι Τούρκοι θα προσανατολίσουν ένα μέρος από αυτές τις δυνάμεις σε ορισμένες περιοχές, όπου υπάρχουν πόροι και σημεία γεφύρωσης.\nΗ ελληνική πλευρά, κατά τον αείμνηστο Π. Κονδύλη στη «Θεωρία του Πολέμου», θα πρέπει «να επικεντρώσει τα διαθέσιμά της, αποκλειστικά στη συντριβή του κύριου όγκου των εχθρικών δυνάμεων, εκεί όπου αυτές θα ρίξουν το βάρος τους και ει δυνατόν πριν προλάβουν να αναπτυχθούν πλήρως … γιατί καμία άμυνα δεν είναι τελεσφόρα, αν δεν εμπεριέχει μια δραστική τιμωρία του επιτιθεμένου».\nΗ επίθεση συνήθως εκτελείται με διείσδυση στην εχθρική τοποθεσία και στη συνέχεια ακολουθεί η διάσπαση. Αυτή η πρακτική χρησιμοποιείται όταν δεν εκτελείται συγχρόνως πλευρικός ελιγμός (υπερκερωτικός ελιγμός) ή όταν ο χρόνος δεν επιτρέπει την υπερκέραση ή η εχθρική αμυντική διάταξη είναι μεγάλη σε μήκος και παράλληλα έχουν βρεθεί αδύναμα σημεία στην εχθρική άμυνα.\nΈτσι, η διάρρηξη είναι η γρήγορη λύση και δεν απαιτεί λεπτομερή σχεδίαση και αναγνωρίσεις στον Εβρο. Όμως, αποτελεί την πλέον επικίνδυνη λύση, γιατί σε κάθε περίπτωση είναι μια μορφή μετωπικής ενέργειας με κίνδυνο μεγάλες απώλειες.\nΣε μια επιθετική ενέργεια, τα ερπυστριοφόρα ΤΟΜΑ μαζί με τα άρματα μάχης ξεκινούν από κάποιο χώρο συγκέντρωσης, με κατεύθυνση προς τον αντικειμενικό σκοπό (ΑΝΣΚ), που είναι είτε εδαφική περιοχή είτε συγκέντρωση εχθρικών δυνάμεων.\nΟι αποστάσεις μεταξύ τους είναι μικρές και όταν πλησιάζουν τον εχθρό εγγίζουν τα 50 έως 100 μ., ενώ ακολουθούν τα άρματα μάχης σε απόσταση 100 έως 200 μ. πίσω και στα ενδιάμεσα διαστήματα των αρμάτων μάχης.\nΗ διάβαση του Σουέζ ήταν αποτέλεσμα καλής συνεργασίας αρμάτων και πεζικού. Η αντεπίθεση των Ισραηλινών κατά τη διάρκεια του πολέμου του Γιομ Κιπούρ, όταν οι Αιγύπτιοι αρχικά διέσπασαν την αμυντική γραμμή Μπαρ Λεβ της διώρυγας του Σουέζ και μετέφεραν την Γ΄ Στρατιά τους στη ανατολική όχθη του Σινά, αποτελεί, τα τελευταία χρόνια, το καλύτερο παράδειγμα επιθετικής ενέργειας που προσβάλλει το κέντρο βάρους του αντιπάλου.\nΤον Οκτώβριο του 1973, και ενώ ολόκληρη αιγυπτιακή στρατιά βρισκόταν στο έδαφος του Σινά, οι Ισραηλινοί προώθησαν δυνάμεις και κατόρθωσαν να αιφνιδιάσουν τον αντίπαλο, περνώντας δυτικά του Σουέζ την 17η Οκτωβρίου, 11 μέρες μετά την έναρξη της αραβικής επίθεσης στο Σουέζ και το Γκολάν.\nΟι Αιγύπτιοι εντόπισαν το ισραηλινό προγεφύρωμα 36 ώρες αφότου οι Ισραηλινοί αλεξιπτωτιστές πάτησαν το πόδι τους στη δυτική όχθη.\nΤο ισραηλινό προγεφύρωμα την πρώτη μέρα είχε 13 άρματα μάχης και αλεξιπτωτιστές, ενώ από τη δεύτερη ημέρα εισήλθαν 120 άρματα και αυτός είναι ο συνολικός αριθμός των αρμάτων που πέρασε δυτικά, κατέστρεψε τις βάσεις των αντιαεροπορικών και απέκοψε τον ανεφοδιασμό της Γ΄ Στρατιάς.\nΟι Ισραηλινοί παρέβλεψαν τους κινδύνους για τα πλευρά και νώτα τους και επιτέθηκαν με μόνο σκοπό την ολοκλήρωση των στρατηγικών τους στόχων, ακόμη και σε βάρος των επιμέρους τακτικών.\nΕίναι προτιμότερο να γνωρίζουμε πώς θα αντιμετωπίσουμε τον αντίπαλο παρά να ξορκίζουμε το κακό.\nΣε περίπτωση που επιτεθούν οι εξ Ανατολών «σύμμαχοι» στον Έβρο, θα προωθήσουν τις τεθωρακισμένες και μηχανοκίνητες ταξιαρχίες στις περιοχές συγκεντρώσεως, κοντά στο ποτάμι.\nΜετά τις αναγκαίες διευθετήσεις στις όχθες, θα στήσουν τις αναδιπλούμενες πλωτές γέφυρες Ribbon, τις νέες τουρκικές γέφυρες ή τις αντίστοιχες γερμανικής προέλευσης (DoFB), εκτός από ορισμένες περιόδους το καλοκαίρι που το ποτάμι έχει λίγο νερό, οπότε μπορεί να το διαβούν χωρίς γέφυρες και στη συνέχεια θα προσπαθήσουν να περάσουν τον Έβρο.\nΔιευκρινίζεται εδώ ότι, για να αναδιπλωθούν οι πλωτές γέφυρες, απαιτείται να υπάρχει νερό βάθους μεγαλύτερου από ένα μέτρο.\nΟι αμυνόμενες δυνάμεις θα επιχειρήσουν να αποκρούσουν από την πρώτη στιγμή τις επιτιθέμενες ή να τις οδηγήσουν σε προκαθορισμένες ζώνες καταστροφής («Kill Zones»), προκειμένου να τις καταστρέψουν με σύγχρονα αντιαρματικά όπλα ή άρματα μάχης.\nΣε περίπτωση που ο εχθρός κατορθώσει να δημιουργήσει προγεφύρωμα, δηλαδή να καταλάβει ένα μικρό έστω τμήμα ελληνικού εδάφους, σύμφωνα με βασικές αρχές της διεθνούς στρατιωτικής πρακτικής, θα προσπαθήσει να διοχετεύσει ισχυρότερες δυνάμεις για να μεγαλώσει το προγεφύρωμα και να προχωρήσει στην κατάληψη των αντικειμενικών σκοπών που έχει θέσει στο βάθος.\nΟι δυνάμεις αυτές που θα θελήσουν να καταφέρουν καίριο πλήγμα είναι λογικό να είναι οι ισχυρότερες και με τα σημερινά δεδομένα, θα στηρίζονται στα άρματα Alaty και στα Leopard 2A4.\nΕπομένως, θα έχουμε σύγκρουση «γιγάντων» μεταξύ των Altay και των τουρκικών Leopard 2A4 (πιθανότατα αναβαθμισμένο με νέα θωράκιση) από τη μια μεριά, και των ελληνικών Leopard 2A4 και Leopard 2HEL από την άλλη.\nΣε αυτή την περίπτωση είναι φανερό το πλεονέκτημα της ελληνικής πλευράς και αυτό αποτελεί το επιχείρημα απέναντι σε όσους δεν πιστεύουν ότι πρέπει να έχουμε σύγχρονο αρματικό δυναμικό και σύγχρονα ΤΟΜΑ.\nΗ πραγματικότητα είναι ότι σε μεγάλο ποσοστό έχει «φραχτεί» το μέτωπο του Έβρου με τα νέα αποκτήματα του αρματικού δυναμικού μας, και έτσι μπορούμε τώρα να ρίξουμε το βάρος μας στην ενίσχυση της άμυνας των νησιών (μεγάλα και μικρά) του Αρχιπελάγους.\nΟ χρόνος είναι ελάχιστος.\nΑπουσιάζει (και μάλλον θα απουσιάζει για πολλά χρόνια ακόμα) ένα σύγχρονο ΤΟΜΑ με δυνατότητα βολής αντιαρματικών πυραύλων λανω των 5 χλμ. ενώ τα τουρκικά Altay θα ξεκινήσουν να παραδίδονται μαζικά σε 18 μήνες από σήμερα στον Ανατολική Θράκη και μαζί με τα ΤΟΜΑ AIFV και τα αυτοκινούμενα πυροβόλα Firtina των 155 χλστ.\nΣυν την κολοσσιαία δύναμη πυραυλικού πυροβολικού που διαθέτουν.\nΤα πράγματα είναι κάτι παραπάνω από κρίσιμα…


Λίγο πριν τα μεσάνυκτα σήμερα, μέλος της Αστυνομίας το οποίο βρισκόταν εκτός υπηρεσίας, εντόπισε όχημα στο οποίο επέβαιναν τρία πρόσωπα, να κινείται ύποπτα σε δρόμο της Λάρνακας.\nΤο μέλος της Αστυνομίας, ακολούθησε διακριτικά το όχημα και το είδε να σταθμεύει σε χωράφι δίπλα από περίπτερο. Από το συγκεκριμένο όχημα κατέβηκε μια γυναίκα η οποία εισήλθε εντός του περιπτέρου.\nΑκολούθως, ο συνοδηγός του εν λόγω οχήματος, κατέβηκε και πλησίασε όχημα που ήταν σταθμευμένο στο χωράφι. Αφού το ανύψωσε με γρύλο, αφαίρεσε ένα αντικείμενο από το κάτω μέρος του οχήματος.\nΟ οδηγός του οχήματος που επέβαινε ο συλληφθέντας και η γυναίκα, με τη θέα των αστυνομικών ανέπτυξε ταχύτητα και τράπηκε σε φυγή.\nPrevious Σε δημοπρασία το Σύνταγμα των ΗΠΑ για 15 έως 20 εκατ. δολάρια\nNext Ο Μακρόν αποδείχτηκε σωστός για την Ευρώπη


Is Agias Triados - Tα αίτια του άγχους και η υπέρβασή του\nΔεν είναι σπάνιο το φαινόμενο αγχωμένων ανθρώπων. Ούτε, ακόμα, και μεταξύ παιδιών. Δουλειές πολλές, τρεχάματα, προγράμματα, πίεση. Η ειρήνη απουσιάζει από τις καρδιές των ανθρώπων και η χαρά αντικαταστάθηκε με την ικανοποίηση.\nΒέβαια, αν τα πιο πάνω παρατηρούνταν σ’ όσους δεν έχουν σχέση με την Εκκλησία, εύκολα θα μπορούσαμε να κάνουμε διάγνωση και να προτείνουμε θεραπεία. Όμως, φαίνεται πως και οι «άνθρωποι της Εκκλησίας» δεν είναι απαλλαγμένοι από το στρες και το άγχος. Και αυτοί πιέζονται, τρέχουν, αγχώνονται. Γιατί άραγε; Τι φταίει και πώς αλλάζει η κατάσταση;\nΝομίζω ότι υπάρχει το φυσιολογικό στρες και το υπερβολικό. Το πρώτο χρειάζεται, όταν ένα γεγονός απαιτεί την άμεση και συγκεκριμένη αντιμετώπιση, που για να το φέρουμε σε πέρας πρέπει να ενεργοποιήσουμε τις δυνάμεις μας. Το δεύτερο, που είναι και παθολογικό, γίνεται μόνιμο και αναστατώνει και το σώμα με συμπτώματα ασθένειας.\nΤο άλλο, που θα μπορούσαμε να διαγνώσουμε, είναι οι συνθήκες στις οποίες ζει ο άνθρωπος που δεν τον αφήνουν να ηρεμήσει και, ως εκ τούτου, πιέζεται. Οι συνθήκες στη δουλειά, στο σπίτι, στο καθημερινό περιβάλλον του που, σίγουρα, δεν του είναι αδιάφορα, γι’ αυτό και εξασκούν πάνω του αρνητικά συναισθήματα.\nΑν αυτά τα δύσκολα, τα ανθρώπινα, που γίνονται καθημερινά βιώματα, η Εκκλησία του Χριστού δεν είναι σε θέση να τα θεραπεύσει, τότε ομολογεί ότι είναι θρησκεία, όπως τόσες άλλες, ανθρώπινο δημιούργημα.\nΟι άγιοι Πατέρες, μέσα από τη θεωρητική και πρακτική τους γνώση, μας διδάσκουν ότι η Εκκλησία μπορεί να θεραπεύσει τον άνθρωπο από τις εσωτερικές του ακαταστασίες και να του χαρίσει, ως αποτέλεσμα, την ειρήνη και τη χαρά του Χριστού.\nΑν, όπως λένε οι γιατροί, η μισή θεραπεία βρίσκεται στη διάγνωση, τότε είναι αναγκαίο να πούμε ότι, σύμφωνα με τη διδασκαλία του Ευαγγελίου, το άγχος προέρχεται από την κρυμμένη απιστία. Ο άνθρωπος, στηριγμένος στη λογική και στις δυνάμεις του, δεν εμπιστεύεται το Θεό-Πατέρα του, δεν αναγνωρίζει ότι τίποτα δεν είναι τυχαίο στη ζωή του και δεν μπορεί να δει «πίσω από τα φαινόμενα τα γενόμενα».\nΟ Χριστός, στην επί του Όρους ομιλία Του, μας φέρνει ως παράδειγμα τα πουλιά και τα «κρίνα του αγρού» τα οποία φροντίζει και ας μην μπορούν να κάνουν κάτι, για να τονίσει πως πολύ περισσότερο φροντίζει για τους ανθρώπους και γι’ αυτό δεν θα πρέπει ν’ αγχώνονται για τίποτα στη ζωή τους.\nΈτσι, θα μπορούσαμε να πούμε με βεβαιότητα ότι η υπέρβαση του άγχους δεν είναι τα χαπάκια ούτε ο,τιδήποτε ψυχολογικό ναρκωτικό, αλλά η σχέση με το Χριστό που θα φέρει εμπιστοσύνη στη δύναμη και στην αγάπη Του. Αυτή η σχέση-εμπιστοσύνη έρχεται με την προσευχή, τη Θεία Κοινωνία, τη μετάνοια, αλλά κυρίως με την επιθυμία του ανθρώπου να συνδεθεί προσωπικά μαζί Του μέσω της Εκκλησίας, που είναι το Σώμα Του.\nΤότε, θ’ αρχίσει το άγχος να υποχωρεί και να παραχωρεί τη θέση του στην ειρήνη της καρδιάς, στην ανάπαυση και στη χαρά, στην εμπειρία της νέας ζωής.


Κατασκευή ιστοσελίδων - Istopolis: Google AdWords\nΤο ιστολόγιο (blog) της Istopolis για τον σχεδιασμό και κατασκευή ιστοσελίδων.\nΗ στρατηγική την οποία προτείνει η εταιρία μας για την προώθηση του διαδικτυακού σας τόπου είναι τα Google Adwords. Δεδομένου ότι το 85% των χρηστών σε παγκόσμιο επίπεδο εμπιστεύεται την Google σαν μηχανή αναζήτησης για την άντληση των πληροφοριών τους και της περιήγησης στο διαδίκτυο, σας προτείνουμε την παραπάνω μέθοδο.\nΈτσι λοιπόν επιλέγουμε λέξεις-κλειδιά, που είναι λέξεις ή φράσεις σχετικές με την επιχείρησή σας. Όταν κάποιοι ψάχνουν στο Google χρησιμοποιώντας μία από τις λέξεις-κλειδιά που θα επιλέξουμε με την συμβολή σας, η διαφήμισή σας θα εμφανιστεί δίπλα στα αποτελέσματα αναζήτησης. Επομένως διαφημίζεστε σε ένα κοινό που ήδη ενδιαφέρεται για τα προϊόντα και τις υπηρεσίες που προσφέρετε. Στοχεύετε δηλαδή απ΄ευθείας στο 100% του target group που σας ενδιαφέρει.\nΠερισσότερος έλεγχος - Στοχευόμενη προσέγγιση\nΤώρα μπορείτε να διαφημιστείτε σε ανθρώπους που αναζητούν στο Google, ακόμη και αν έχετε ήδη εμφανιστεί σε κάποια σελίδα αποτελεσμάτων του Google. Η διαφημιστική σας εταιρία μπορεί να επεξεργαστεί τις διαφημίσεις σας και να προσαρμόσει τον προϋπολογισμό σας μέχρι να πετύχετε τα αποτελέσματα που θέλετε. Μπορείτε επίσης να δημιουργήσετε μια ποικιλία μορφών διαφήμισης και ακόμη να στοχοθετήσετε τις διαφημίσεις σας σε συγκεκριμένες γλώσσες και γεωγραφικές περιοχές. Με την επιλογή κόστους ανά κλικ, χρεώνεστε μόνο όταν κάποιοι κάνουν κλικ στις διαφημίσεις σας, όχι όταν η διαφήμισή σας εμφανίζεται (no pay per view but pay per click).\nΟρίστε τον προϋπολογισμό σας\nTο ποσό που πληρώνετε για το AdWords εξαρτάται από την διαπραγμάτευση με την Google η οποία ορίζει το κατώτατο όριο ανά λέξη/κλειδί. Μπορείτε, για παράδειγμα, να ορίσετε έναν ημερήσιο προϋπολογισμό και μια μέγιστη δαπάνη για κάθε κλικ στη διαφήμισή σας.\nH Istopolis σας προσφέρει:\nΤον σχεδιασμό της στρατηγικής και την πλήρη υποστήριξη και παρακολούθηση της διαδικασίας.\nΠαρέχουμε υπολογισμούς επισκεψιμότητας και κόστους για τις λέξεις-κλειδιά ώστε να λαμβάνουμε από κοινού τις κατάλληλες αποφάσεις για τη μεγιστοποίηση της απόδοσης.\nPosted by Istopolis


Γιατί οι αγχώδεις άνθρωποι φαίνεται να έχουν καλύτερη μνήμη - Εναλλακτική Δράση\nΣύμφωνα με μια νέα έρευνα, το άγχος μπορεί να διαθέτει και μια θετική πλευρά: Όταν νιώθουμε άγχος σε μια νέα κατάσταση, αυτό μπορεί να μας βοηθήσει να τη θυμόμαστε πιο έντονα και καθαρά. Τα μεγάλα επίπεδα άγχους, βέβαια, φαίνεται να έχουν αντίθετα αποτελέσματα, δυσχεραίνοντας τη διαδικασία ανάκλησης και κάνοντας τους ανθρώπους να θυμούνται ουδέτερες λεπτομέρειες υπό αρνητικό φως.\nΗ νέα έρευνα, δημοσιευμένη στο επιστημονικό περιοδικό Brain Sciences, επιβεβαιώνει ότι η λίγη νευρικότητα μπορεί να είναι καλό πράγμα τελικά, σημειώνει η Myra Fernandes, μία εκ των συγγραφέων της έρευνας και καθηγήτρια ψυχολογίας στο Πανεπιστήμιο του Waterloo στον Καναδά. «Σας προσφέρει μια οξυμένη αίσθηση επίγνωσης και σας συντονίζει με λεπτομέρειες που διαφορετικά δεν θα προσέχατε», λέει. «Αυτό είναι εξαιρετικά θετικό, όταν προσπαθείτε να θυμηθείτε αργότερα κάτι».\nΑλλά δείχνει επίσης ότι το άγχος μπορεί να χρωματίσει το φακό, μέσα από τον οποίο οι άνθρωποι θυμούνται γεγονότα, αλληλεπιδράσεις και συζητήσεις από το παρελθόν τους, προσθέτει η Fernandes. Όταν τα επίπεδα του άγχους ανέβουν κατά πολύ, όμως, τονίζει, κάνει τους ανθρώπους να απομακρύνονται από το περιβάλλον τους και δεν τους βοηθά στο να λαμβάνουν δεδομένα και να τα αποθηκεύουν ως μνήμες.\nΣτην έρευνα συμμετείχαν 80 προπτυχιακοί φοιτητές ψυχολογίας, στους οποίους δόθηκε ένα ερωτηματολόγιο, το οποίο καθόριζε τα επίπεδα του καθημερινού τους άγχους. Ρωτήθηκαν, για παράδειγμα, πόσο συχνά την τελευταία εβδομάδα είχαν νιώσει συμπτώματα όπως ξηρότητα στο στόμα ή τρέμουλο. Οι φοιτητές κατηγοριοποιήθηκαν ανάμεσα στις κατηγορίες του «χαμηλού επιπέδου» και «υψηλού επιπέδου» άγχους, παρόλο που όλοι είχαν διαχειρίσιμα επίπεδα (εκείνοι που διαγνώστηκαν με αγχώδη διαταραχή αποκλείστηκαν από την έρευνα).\nΎστερα, τους ζητήθηκε να μελετήσουν μια σειρά λέξεων, καθώς αυτές περνούσαν από την οθόνη του υπολογιστή και να απαντήσουν σε απλές ερωτήσεις για το νόημα ή την ορθογραφία τους. Ορισμένες από αυτές τις λέξεις ήταν τοποθετημένες πάνω σε αρνητικές εικόνες, όπως η φωτογραφία ενός αυτοκινητιστικού ατυχήματος και κάποιες άλλες βρίσκονταν πάνω σε ουδέτερες εικόνες, όπως μίας βάρκας ή ενός σπιτιού.\nΑργότερα, οι μαθητές χρειάστηκε να ανακαλέσουν τις λέξεις που χρησιμοποιήθηκαν στο πείραμα. Σε γενικές γραμμές, η μνημονική επίδοση δεν διέφερε σε σχέση με τα επίπεδα άγχους: Όσοι είχαν χαμηλά επίπεδα άγχους ήταν καλύτεροι στο να θυμούνται ορισμένες λέξεις και άλλοι με υψηλά επίπεδα άγχους ήταν καλύτεροι στο να θυμούνται άλλες.\nΌμως, υπήρχε μια ενδιαφέρουσα διαφορά. Οι ερευνητές υποπτεύθηκαν ότι οι συμμετέχοντες θυμούνταν με μεγαλύτερη ακρίβεια λέξεις που παρουσιάζονταν πάνω από αρνητικές εικόνες σε σύγκριση με εκείνες που βρίσκονταν πάνω από ουδέτερες εικόνες, καθώς οι προηγούμενες έρευνες είχαν υποδείξει ότι το συναισθηματικό πλαίσιο μπορεί να ενισχύσει τη μνήμη. Αλλά αυτό ίσχυε μόνο για τους συμμετέχοντες με υψηλά επίπεδα άγχους – δείχνοντας ότι ήταν πιο ευάλωτοι σε αυτό το είδος επιρροής. «Οι αναμνήσεις τους ήταν πιο συναισθηματικά έντονες» σημειώνει η Fernandes «και έτσι πιο εύκολο να ανακληθούν στη μνήμη».\nΣυμπερασματικά, αυτό θα μπορούσε να σημαίνει ότι οι αγχώδεις άνθρωποι έχουν το πλεονέκτημα της μνήμης σε σύγκριση με τους μη αγχώδεις, ειδικά σε συναισθηματικές καταστάσεις. Αλλά υπάρχει επίσης ένα μειονέκτημα σε όλο αυτό: μέσα από τα αποτελέσματα, φαίνεται πώς οι άνθρωποι μπορούν να υιοθετήσουν ένα «αρνητικό μοντέλο ανάκλησης», το οποίο μπορεί να οδηγήσει σε σαφώς διαστρεβλωμένες αναμνήσεις. «Για όσους έχουν υψηλά επίπεδα άγχους, το συναισθηματικό πλαίσιο στο φόντο αλλοιώνει τη μετέπειτα ανάμνηση αυτών των λέξεων, που κατά τ’ άλλα ήταν ουδέτερες», διαπιστώνει η Fernandes.\nΈνας άλλος ερευνητής της παρούσας μελέτης, ο Christopher Lee, αναφέρει ότι οι περισσότεροι άνθρωποι έχουν πιθανότατα βιώσει αυτό τον τύπο διαστρεβλωμένης μνήμης κάποια στιγμή. «Ας πούμε ότι περνάτε τη χειρότερη μέρα -παρακοιμηθήκατε, γλιστρήσατε και πέσατε στη λάσπη- και ύστερα ο υπάλληλος του καφέ σας κάνει μια εντελώς ουδέτερη ερώτηση, όπως το αν θέλετε κανέλα στον καπουτσίνο σας. Επειδή όμως, εσείς έχετε εισέλθει σε μια κατάσταση με τελείως αρνητική διάθεση, μπορεί να τον θυμάστε ύστερα ως αγενή ή εχθρικό ή απαίσιο για κάποιο λόγο, ακόμα κι αν δεν ίσχυε αυτό».\nΗ έρευνα συμπεραίνει ότι όσο πιο αγχώδεις είστε, τόσο πιο ευάλωτοι μπορεί να είστε και σε αυτή την επίδραση. Ένα από τα πρακτικά συμπεράσματα που μπορούμε να βγάλουμε από αυτή την έρευνα είναι ότι χρειάζεται να έχουμε επίγνωση των προκαταλήψεων που δημιουργούμε στη μνήμη μας και στο πώς αυτές μπορούν να επηρεάσουν όσα θυμόμαστε και πιστεύουμε αργότερα.\nΤα υψηλά επίπεδα άγχους μπορεί να έχουν και άλλες βλαβερές συνέπειες στη μνήμη. Ξέρουμε από άλλες έρευνες ότι όχι μόνο επηρεάζει την ερμηνεία των γεγονότων, αλλά ακόμα και το πώς θα τα αντιληφθούμε εκείνη τη στιγμή. Μετά από ένα σημείο, μας κάνει να απομονωνόμαστε, να στρεφόμαστε προς τα εμάς, να αναμασάμε, να παθαίνουμε εμμονή, αντί να παρατηρούμε πραγματικά τι συμβαίνει γύρω μας.\nΑλλά σε γενικές γραμμές, ένα μικρό ποσοστό άγχους είναι μάλλον καλύτερο από το να μην έχουμε καθόλου -ειδικά πριν από γεγονότα, όπως σημαντικές συναντήσεις, διαγωνισμούς ή προσωπικών στιγμών, όπως ο γάμος. Αυτές οι πεταλούδες στο στομάχι μπορεί να κάνουν τις στιγμές εκείνες αξέχαστες!\nΆρθρο της Amanda MacMillan\nΆγχος - ΣτρεςΔιάβασέ το!Έρευνες\nΆνοιξη: Πώς μπορείτε να επωφεληθείτε από τις ιδιότητές της\nΑγάπη δεν είναι μόνο να κοιτάμε ο ένας τον άλλον στα μάτια, αλλά να κοιτάζουμε μαζί προς την ίδια κατεύθυνση\nΠώς να ξεπεράσετε τον φόβο της ομιλίας μπροστά σε κοινό


Euthalia Active Hyaluronic Cream 50ml. Wefit\nΑντιοξειδωτική και εξισορροπιστική κρέμα ημέρας για κανονικές / λιπαρές επιδερμίδες.\nID Προϊόντος: 35242\nΚωδικός προϊόντος: 5214000232063\nΑυτό το προϊόν έχει ως κύριο συστατικό το ελαιόλαδο. Η ελιά ως αστείρευτη πηγή ζωής και ως σύμβολο της σοφίας και της μακροβιότητας γεφυρώνει τις αξίες της αρχαίας Ελλάδας με αυτές του σήμερα. Το βασικό συστατικό λοιπόν όλων των προϊόντων της εταιρίας Εuthalia, είναι το ελαιόλαδο που κατά τους αιώνες έχει αποτελέσει τη βάση για έναν ισορροπημένο, υγιή και ολιστικό τρόπο ζωής. Στον πυρήνα της φιλοσοφίας μας, ανακαλύπτει κανείς ευρηματικούς τρόπους ένταξης αυτού του ευεργετικού συστατικού σε σύγχρονες συνταγές.\nΤα καλλυντικά euthalia αποτελούν μια μικρή πολυτέλεια που βελτιώνει αισθητά την ποιότητα της ζωής μας, και μας βοηθά να αλλάξουμε μερικές από τις μέχρι τώρα επιβλαβείς συνήθειές μας.


Μικρές Αγγελίες, Μεγάλης Ξεφτίλας | iART\nΜικρές Αγγελίες, Μεγάλης Ξεφτίλας\nΑπό πού να το πιάσεις και που να το αφήσεις. Όσοι ψάχνουν για δουλειά τα τελευταία χρόνια, έρχονται αντιμέτωποι με το τέρας που λέγεται «μικρή αγγελία».\nΣτην κατηγορία ελαφρής ξεφτίλας, βρίσκονται οι άνδρες. Για να βρει κάποιος δουλειά τη σήμερον ημέρα, πρέπει οπωσδήποτε να έχει υπηρετήσει τη μαμά – πατρίδα. Αν έχει αναβολή λόγω σπουδών, ας πούμε, και θέλει να εργαστεί, δε μπορεί. Σε περίπτωση που τελείωσε τις σπουδές του κι έχει περιθώριο μέχρι να φορέσει τα χακί, αποκλείεται να βρει δουλειά για να ζήσει. Σε όλες μα όλες τις αγγελίες, ζητούν «εκπληρωμένες στρατιωτικές υποχρεώσεις». Αν δε φυλάξεις σκοπιά πρώτα, δουλειά δε βρίσκεις, τέλος. Οφείλεις να πας στο γραφείο σκληραγωγημένος και με εμπειρία γόπινγκ.\nΑν πρόκειται για δουλειά courier, πρέπει ο ενδιαφερόμενος να έχει δικό του μηχανάκι, διότι στις περισσότερες των περιπτώσεων η εταιρεία ή δεν παρέχει, ή αυτό που παρέχει, σε πάει τσιφ στον Άγιο Πέτρο. Μια ματιά στους συμπαθείς deliverάδες και ταχυμεταφορείς θα σας πείσει δια του λόγου το αληθές. Το δίπλωμα οδήγησης δεν είναι αρκετό, οι περισσότεροι πρέπει να έχουν πτυχίο πανεπιστημίου, απαραίτητο για όσους κυκλοφορούν στην πόλη. Τριάντα αγγελίες κοίταξα, και στις τριάντα το μηχανάκι πρέπει να είναι του υπαλλήλου. Πουθενά δεν αναφερόταν ποιος πληρώνει τα έξοδα του μηχανακίου, εννοείται.\nΌσοι ενδιαφέρονται να δουλέψουν στη διαφήμιση, εννιάμισι φορές στις δέκα πρέπει να ξεχάσουν το βασικό μισθό. Μόνο με ποσοστά και συνήθως, χωρίς τα έξοδα μετακίνησης. Να μάθουν να μην ξοδεύουν βενζίνη, οι σπάταλοι. Αναφέρω αγγελία του διαδικτύου: «Μεγάλη διαφημιστική εταιρεία ζητεί συνεργασία με απόφοιτο ΑΕΙ ή ΤΕΙ για το τμήμα Marketing. Απαραίτητη προϋπόθεση δίπλωμα δικύκλου. Σταθερός μισθός και ΙΚΑ». Η διαφήμιση, από όσο ξέρω με το φτωχό μου το μυαλό, σχεδιάζεται σε γραφείο, ή τραπέζι, ή κάπου με μια στέγη τέλος πάντων. Η απαραίτητη προϋπόθεση με μπέρδεψε λίγο… Η ίδια εταιρεία ζητά και δυο κοπέλες με πτυχίο Marketing και την ίδια προϋπόθεση.\nΒασικό προσόν επίσης σε όλες τις ειδικότητες, είναι η εμπειρία. Δεν πληρώνεται βέβαια, δεν υπολογίζεται πουθενά, αλλά πρέπει να υπάρχει. Ο μισθός είναι ο βασικός του ανειδίκευτου. Οι αγγελίες στις οποίες δεν απαιτείται προϋπηρεσία, είναι για πρακτική άσκηση. Κάποτε παρακαλούσες τις εταιρείες να πάρουν κάποιον για πρακτική, τώρα βάζουν οι ίδιες αγγελία. Άλλοι καιροί, άλλα ήθη. Με αυτόν τον τρόπο έχουν πάντα καινούριο προσωπικό, το οποίο δεν πληρώνουν. Το γεγονός πως με αυτόν τον τρόπο κανείς δε θα μάθει τη δουλειά, μένοντας πάντα στο επίπεδο εκπαίδευσης, δεν απασχολεί κανέναν. Προφανώς πρόκειται για εργασία που περιλαμβάνει φωτοτυπίες, καφέδες και μοίρασμα της αλληλογραφίας. Τσάμπα, πάντα.\nΗ συμπαθής τάξη των σερβιτόρων, μέχρι τώρα ξεροστάλιαζε και περίμενε τον κάθε περίεργο να αποφασίσει τι διάολο θα φάει ή θα πιει, γνωρίζοντας πως τουλάχιστον είχε να περιμένει ένα φιλοδώρημα. Τώρα, αν κρίνουμε από τις αγγελίες, είναι στη διακριτική ευχέρεια του ιδιοκτήτη αν θα κρατήσει το φιλοδώρημα, ή όχι. Δέκα στις δέκα αγγελίες αναφέρουν στις «παροχές» της δουλειάς και τα tips. Ξεχάστε αυτά που ξέρατε, μάγκες.\nΌμως, το μεγάλο δράμα, ως συνήθως, το αντιμετωπίζουν οι γυναίκες και δη οι γραμματείς. Απαραίτητη προϋπόθεση σε όλες μα όλες τις αγγελίες, είναι το «εμφανίσιμη». Κανείς βέβαια δεν προσδιορίζει τι σημαίνει αυτό. Τι πα να πει εμφανίσιμη; Υπάρχουν συγκεκριμένες αναλογίες; Κιλά; Ποιο είναι το κριτήριο για να θεωρηθεί μια γυναίκα εμφανίσιμη; Στο κάτω – κάτω, δεν είναι η ομορφιά που καθορίζει τις επαγγελματικές δεξιότητες της κάθε μιας, ή μήπως όχι; Αν είναι έτσι, υπάρχουν άλλες, πιο προσοδοφόρες δουλειές από τη γραμματεία, ας πούμε, που είναι ο πιο πολύπαθος κλάδος. Να μην ξεχνάμε επίσης πως τα γούστα ποικίλλουν. Σε άλλους αρέσουν οι αδύνατες, σε άλλους οι γεματούλες. Δώστε μας ένα μπούσουλα παιδιά, να ξέρουμε πώς να εμφανιζόμαστε για να μη χάνουμε το χρόνο μας.\n«Χωρίς οικογενειακές υποχρεώσεις». Αν είσαι παντρεμένη κι έχεις παιδιά, αποχαιρέτα το το εργασιακό περιβάλλον. Βέβαια, ακόμη κι αν είσαι ανύπαντρη, μπορεί να έχεις μάνα, πατέρα, αδέρφια, ανίψια, ξαδέρφια. Δε φύτρωσες, έχεις οικογένεια. Τι σημαίνει λοιπόν αυτό; Πως για να προσληφθείς θα πρέπει να είσαι ορφανή; Τι καλό μπορεί να κάνει αυτό στη δουλειά σου; Είδαμε τη σχετική «προϋπόθεση» και σε αγγελία για καμαριέρα. Τέλειο..\nΑγγελία από σχετικό ιστότοπο: ΓΡΑΜΜΑΤΕΑΣ ιδιαιτέρα, εμφανίσιμη, καλλίγραμμη, ευχάριστη, χωρίς οικογενειακές υποχρεώσεις, ζητείται άμεσα, από επιχειρηματία για επαγγελματικά ραντεβού και ταξίδια, παρέχεται υψηλός μισθός, bonus, αποστολή βιογραφικών με φωτογραφία στο e-mail: …. τιμή 1.000€\nΚαλλίγραμμη; Ταξίδια; Δηλαδή θα τον συνοδεύεις όπου διάολο πηγαίνει, θα είσαι με μια βαλίτσα στο χέρι και θα σου δίνει ένα χιλιάρικο; Καθαρό ή με κρατήσεις, δε διευκρινίζει. Πάντως, ειδικά αυτό το «καλλίγραμμη» δε με προδιαθέτει θετικά, ομολογώ. Αν προσέξατε, δε ζητά κανένα από τα τυπικά προσόντα μιας γραμματέως.\nΆλλο παράδειγμα: «Γραμματειακή Υποστήριξη ζητείται με τουλάχιστον τριετή προϋπηρεσία σε πολυεθνικό περιβάλλον. Προϋποθέσεις: Απόφοιτη πανεπιστημίου, έως 32 ετών, άριστη γνώση αγγλικής γλώσσας, Η/Υ, MS Office, διαχείριση προγραμμάτων CRM. Επιθυμητή γνώση Ιταλικής και Γερμανικής γλώσσας, άριστη ικανότητα επικοινωνίας. Αποστολή βιογραφικού στο …..: τιμή 650 ευρώ.»\nΕδώ, παίρνουμε την πτυχιούχα, που ξέρει τρεις γλώσσες, το παλούκι που λέγεται CRM κι έχει τουλάχιστον μια τριετία στην πλάτη της, για 650€. Σε πολυεθνική κιόλας που σίγουρα θα την ξεζουμίσει και θα την κάνει να πει το δεσπότη Παναγιώτη από τις υπερωρίες και τα σούρτα – φέρτα. Πολύ ωραία.\nΆλλο αμίμητο: «Γραμματέας ζητείται από εταιρεία εισαγωγών. Πτυχίο ΑΕΙ, πέντε χρόνια προϋπηρεσία σε αντίστοιχη θέση, Αγγλικά, Γαλλικά και Τσέχικα, έως 25 ετών». Εδώ δεν ταιριάζουν οι ημερομηνίες, ρε φίλε. Ας υποθέσουμε πως η κοπέλα μπήκε στο Πανεπιστήμιο στα 18 και τελείωσε στα 4 χρόνια. Είναι λοιπόν 22 ετών. Αν βρήκε δουλειά αμέσως μετά τις σπουδές της, όταν κλείσει πενταετία θα είναι 27. Εκτός αν δούλευε ως γραμματέας ενώ σπούδαζε και σε αυτήν την περίπτωση αποκλείεται να πήρε πτυχίο έγκαιρα. Δε βγαίνουν τα νούμερα, νούμερο. (Δε θα μιλήσω καν για τις τρεις γλώσσες. Άκου, Τσέχικα! )\nΗ αλήθεια είναι πως όλες πλέον οι αγγελίες είναι μούφα. Με την ανεργία που υπάρχει, όλοι, σε κάθε εταιρεία και γραφείο έχουν κάποιο γνωστό, φίλο ή συγγενή που είναι άνεργος. Έλα όμως που ο νόμος υποχρεώνει να βγαίνει αγγελία για κάθε θέση. Έτσι, οι ταλαίπωροι των γραφείων Προσωπικού ζητάνε ότι τους κατέβει στο κεφάλι, προκειμένου να περιορίσουν τη χαρτούρα που θα τους έρθει και να ανοίξουν το δρόμο στον κολλητό του συναδέλφου ή του αφεντικού που θα πάρει τη θέση.\nΤο χειρότερο όμως είναι το γεγονός πως η συντριπτική πλειοψηφία των αγγελιών είναι σεξιστικές, προσβλητικές, ρατσιστικές και παραβιάζουν κατάφωρα την – στα λόγια έστω – ισότητα των ανθρώπων. Φυσικά, κανενός το αυτί δεν ιδρώνει. Για τη διαφήμιση των Jumbo και το “χτύπα σαν άντρας” που ήταν και λίγο cult έγινε της τρελής το μαλλί. Για το δικαίωμα στην εργασία, το οποίο φαίνεται να έχουν μόνο οι όμορφες, ανύπαντρες και με IQ στο Θεό γυναίκες, ουδεμία κουβέντα. Για την «πρακτική άσκηση» που σημαίνει δωρεάν χαμάλης, τίποτα. Για τους νέους που οφείλουν να δείξουν και το απολυτήριο του στρατού μαζί με τα πτυχία τους, μούγκα στη στρούγκα.\nΤι κάνεις λοιπόν εσύ ο/η άνεργος/η; Τίποτα. Συνεχίζεις να στέλνεις το βιογραφικό σου αφού το σταυρώσεις και του κάνεις και κανά ευχέλαιο, μήπως και βρεις τελικά καμιά δουλειά. Ξέρεις στο πίσω μέρος του μυαλού σου, πως η επόμενη δουλειά σου, αν βρεις, θα είναι από γνωστό. Όπως γίνεται πάντα εξάλλου. Εντάξει, σκας και κανά χαμόγελο με τη βλακεία των ανθρώπων. Αν δεν το ρίξεις και λίγο στην πλάκα, θα βρεθείς στο Δαφνί. Δεν υπάρχει λόγος, άσε που είναι δύσκολο, κι εκεί θέλει μέσον για να μπεις…


Η κληρονομιά μας δεν πουλιέται - Αρχαιολογία Online\nΑ. Κοτταρίδη: «Είναι υλικά έργα, αλλά η υπόστασή τους είναι άυλη»\nΤο ερώτημα επομένως της οικονομικής ενίσχυσης των μουσείων παραμένει. Έτσι η αναζήτηση νέων τρόπων χρηματοδότησής τους είναι επιτακτική. «Σε έσχατη ανάγκη θα ζητούσα από τους υποψήφιους αγοραστές να “υιοθετήσουν” ένα έργο, αφήνοντάς το όμως στη θέση του, στο μουσείο» προτείνει ο κ. Σταμπολίδης, ενώ για την κυρία Κοτταρίδη απαιτείται ευελιξία και ευρηματικότητα: «Οταν οι Αμερικανοί πουλούν το δικαίωμα συμμετοχής σε μια ανασκαφή αντί 3.000 δολαρίων και όταν οι Σκοπιανοί με τους Βούλγαρους πράττουν το ίδιο προς 1.500 δολάρια για δύο εβδομάδες, είναι φανερό ότι αυτό που χρειαζόμαστε και εμείς είναι μια νέα πολιτιστική στρατηγική» λέει.\n1. Το Βήμα (Μ. Θερμού), http://www.tovima.gr/culture/article/?aid=461278 (10/06/2012)\nΤο έργο της Εφορείας Αρχαιοπωλείων και Ιδιωτικών Αρχαιολογικών Συλλογών


Η... εκδίκηση των Καβαλίερς! - Προγνωστικα Στοιχηματος\nYou are here: Αρχική > NBA > Η… εκδίκηση των Καβαλίερς!\nΗ… εκδίκηση των Καβαλίερς!\nΚαλησπέρα με τα νέα προγνωστικά ΝΒΑ από το betoworld.gr\nΈπειτα από μερικές ημέρες άδειας, επιστρέφουμε δυναμικά σε μία ημέρα όπου το πρόγραμμα στο ΝΒΑ είναι γεμάτο. Πολλές οι αναμετρήσεις που έχουμε μπροστά μας κι ορισμένες εξ αυτών καθοριστικές!\nΈτσι θα είναι από εδώ και πέρα, καθώς όσο πλησιάζουμε στο φινάλε της regular season, οι ομάδες ψάχνουν νίκες, προκειμένου να πετύχουν τους στόχους τους. Το παιχνίδι μας θα γίνει σε τρία μονά αποδεκτά. Πάμε να δούμε τις επιλογές μας.\nΑρχή με το μεγάλο ματς της βραδιάς. Στο Κλίβελαντ, οι Καβαλίερς υποδέχονται τους Γουόριορς και το συγκεκριμένο παιχνίδι ναι μεν δεν κρίνει κάτι βαθμολογικά, καθώς αμφότερες θα τερματίσουν πρώτες σε Ανατολή και Δύση αντίστοιχα (σ.σ. εκτός συγκλονιστικού απροόπτου), ωστόσο υπάρχει και το… γόητρο. Η παρέα του ΛεΜπρον θέλει να δείξει πως είναι ικανή να σταματήσει του «Πολεμιστές», ενώ οι τελευταίοι καλούνται να μετρήσουν τις δυνάμεις τους σε μία εκ των πιο δύσκολων φετινών αποστολών τους. Μονό που οι Γουόριορς είναι ντεφορμέ το τελευταίο διάστημα γι’ αυτό κι οδηγούμαστε προς τα… δεξιά! Οι Πρωταθλητές κάνουν κοιλιά το τελευταίο διάστημα, οι Καβαλίερς τους περιμένουν με το μαχαίρι στα δόντια κι η επιλογή μας είναι ο άσος στο δίκαιο 1.62.\nΣυνέχεια με τον άσο των Τορόντο Ράπτορς κόντρα στους Μπρούκλιν Νετς. Οι γηπεδούχοι είναι από τις καλές ομάδες της Ανατολής. Στόχος τους είναι να βρεθούν όχι απλά στα playoffs, αλλά να φτάσουν όσο πιο ψηλά γίνεται. Από την άλλη, οι Νετς είναι ομάδα χαμηλότερου επιπέδου. Οι Ράπτορς υπερτερούν σε όλα, θα έχουν και την έδρα ως σύμμαχο, με μία… διψήφια νίκη να βρίσκεται μέσα στις δυνατότητες του.\nΦινάλε με το ντέρμπι ανάμεσα στους Ντάλας Μάβερικς και τους Μπόστον Σέλτικς. Το λέμε… ντέρμπι για τον απλούστατο λόγο πως με τη φετινή τους πορεία οι δύο αντίπαλοι μοιάζουν ισοδύναμοι. Τι ποντάρουμε λοιπόν; Η επιλογή μας θα είναι να στηρίξουμε την έδρα, καθώς θεωρούμε πως οι Μάβερικς έχουν την ποιότητα και την εμπειρία να πανηγυρίσουν μία σημαντική νίκη ενόψει της συνέχεια. Οι Σέλτικς βασίζονται σε τεράστιο βαθμό στον Αϊζάια Τόμας κι εφόσον οι γηπεδούχοι τον περιορίσουν, δεν θα έχουν κανένα πρόβλημα να φτάσουν στο θετικό αποτέλεσμα. Δίκαιο το 1.90 του άσου, αξίζει ποντάρισμα.\nΚαβαλίερς – Γουόριορς 1 @1.62 (novibet)\n[Μονό αποδεκτό 30 μονάδες]\nΡάπτορς (-9.5) – Νετς 1 @1.64 (novibet)\nΜάβερικς – Σέλτικς 1 @1.90 (novibet)\nTags: Nets Raptors Γουόριορς Καβαλίερς Μάβερικς Σέλτικς